Jemaah Menteri setuju tubuh jawatankuasa tangani isu doktor kontrak

Katanya persetujuan bagi menubuhkan jawatankuasa yang akan menggabungkan beberapa kementerian dan agensi, termasuk pembabitan Ketua Setiausaha Negara Tan Sri Mohd Zuki Ali itu dicapai oleh Jemaah Menteri semalam.

Beliau berkata demikian dalam kenyataan yang dikeluarkan hari ini susulan desas-desus kemungkinan mogok oleh doktor kontrak pada 3 hingga 5 April ini, dan kemunculan catatan instagram yang menggesa doktor kontrak seluruh negara tampil menyertai mogok berkenaan atau meletak jawatan secara beramai-ramai pada 1 April.

Dr Zaliha berkata Kementerian Kesihatan (KKM) tidak mempunyai maklumat lanjut mengenai mogok itu, bagaimanapun berpandangan mogok bukan satu penyelesaian terbaik terhadap permasalahan berkaitan profesion perubatan atau mana-mana skim profesional yang lain.

“Sebaliknya perkara ini perlu ditimbang dengan teliti kerana perkhidmatan kesihatan merupakan perkhidmatan kritikal, melibatkan nyawa manusia dan kesejahteraan rakyat,” menurut kenyataan itu.

Beliau berkata kerajaan dari semasa ke semasa telah memberi respons terhadap permasalahan serta permintaan yang ditimbulkan oleh anggota kesihatan, antaranya mewujudkan perjawatan tetap, penajaan latihan kepakaran atau latihan lanjutan, kenaikan pangkat secara time-based, peluang kenaikan ke gred khas dan mewujudkan gred UD56 untuk pakar perubatan dan sebagainya.

Katanya KKM sentiasa peka dengan permasalahan serta permintaan yang ditimbulkan dan memastikan ia diteliti sesuai dengan isu semasa serta diberi penyelesaian sewajarnya berdasarkan kepada kemampuan ekonomi negara.

“Justeru, mogok bukan penyelesaian terbaik dan selaku penjawat awam, sama ada berjawatan tetap atau kontrak, mereka adalah tertakluk kepada integriti penjawat awam dan Etika Perkhidmatan Awam,” kata Dr Zaliha.


Kadar pengangguran belia menurun suku pertama tahun ini – PM

TUARAN, 16 Julai – Kadar pengangguran dalam kalangan belia yang berusia 15 hingga 40 tahun di seluruh negara menunjukkan penurunan kepada 5.3 peratus bagi suku pertama tahun ini berbanding 5.9 peratus dalam tempoh sama tahun lepas, kata Datuk Seri Ismail Sabri Yaakob.

Perdana Menteri berkata peratusan itu menunjukkan bilangan penganggur pada suku pertama tahun ini adalah seramai 585,000 orang, menurun berbanding 627,000 orang bagi tempoh yang sama tahun lepas.

“Jumlah ini dijangka terus menurun sekiranya kita mengambil tahu dan mengambil peduli pelbagai inisiatif serta program yang tersedia untuk belia,” katanya ketika berucap merasmikan Hari Belia Negara 2022 Peringkat Kebangsaan di Padang Pekan Tuaran di sini hari ini.

Turut hadir ialah Ketua Menteri Sabah Datuk Seri Hajiji Noor, Timbalan Ketua Menteri Sabah Datuk Seri Bung Moktar Radin, Menteri Belia dan Sukan Datuk Seri Ahmad Faizal Azumu, dan Presiden Majlis Belia Malaysia Mohd Izzat Afifi Abdul Hamid.

Bertemakan ‘Ini Masa Kita’, sambutan Hari Belia Negara 2022 Peringkat Kebangsaan yang diadakan selama tiga hari bermula semalam, menyediakan pelbagai acara antaranya sukan bola jaring, badminton, silat, pameran, Karnival Kerjaya Belia dan Forum Ad-Deen.

Ismail Sabri berkata bagi memastikan angka pengganguran belia terus menurun, kerajaan antara lain melalui kerjasama strategik dengan Kementerian Belia dan Sukan, Kementerian Pertanian dan Industri Makanan dan Jabatan Ketua Pengarah Tanah dan Galian (Persekutuan) memberi tumpuan lebih kepada pertanian bandar.

Perdana Menteri berkata sejumlah 8,000 usahawan muda telah menerima bantuan meliputi geran, pembiayaan, serta kursus jangka masa pendek, khidmat nasihat teknikal dan kewangan.

“Agro makanan dapat memberi pendapatan lumayan kepada pengusahanya jika ia diurus dan diusahakan secara bersungguh-sungguh menggunakan teknologi terkini. Ia dapat menjamin kualiti pengeluaran yang boleh dieksport bagi membantu menambahkan hasil negara.

“Penglibatan belia dalam agromakanan akan diperkasa melalui program Agro Job Fair di MAHA 2022 bulan depan. yang menawarkan 5,000 peluang pekerjaan oleh syarikat yang menyertainya. Saya menyeru graduan berminat serta golongan belia untuk merebut peluang pekerjaan dalam program ini,” katanya. – BERNAMA


Pengkaji temui laluan ‘zaman purba’?

IPOH, 7 Mac – Kajian sebuah persatuan warisan mendapati, wujudnya laluan zaman purba yang menghubungkan dua kampung di kawasan selatan Gunung Lanno, Simpang Pulai di sini yang dipercayai digunakan penduduk pada lebih 100 tahun lalu.

Pengerusi Persatuan Jurupandu Pelancong Geopark Warisan Alam Semulajadi Perak (Geonat) Mohd Fadly Md Noor berkata, pihaknya menjelajah kawasan berkenaan selepas menerima maklumat daripada penduduk setempat, kira-kira tiga bulan lepas.

“Kami dipanggil untuk membuat kajian dan setelah melakukan explorasi berdasarkan peta topografi lama yang diterbitkan pada 1916, kami menemui kesan-kesan laluan yang pernah digunakan pada zaman dahulu.

“Antara penemuan kami termasuklah terowong panjang dan struktur batu berbentuk tangga di dalam gua,” katanya ketika ditemui pemberita di kawasan tersebut.

Beliau berkata laluan itu dipercayai digunakan bagi menghubungkan antara dua perkampungan, iaitu Teluk Kangor dan Serba Jadi ketika zaman Propaganda British di Tanah Melayu pada Zaman Perang Dunia Pertama, namun kebanyakan kawasan kampung itu kini telah berubah menjadi kawasan perindustrian.

Jelasnya, hasil penemuan itu akan dibentangkan kepada pihak-pihak berkaitan, bagi membolehkan kajian lanjut dijalankan dengan lebih terperinci di lokasi yang diwartakan sebagai zon kuari, di bawah pentadbiran Majlis Daerah Batu Gajah berkenaan.

“Selain itu, terdapat keunikan pada kawasan terbabit yang kami percaya berpotensi untuk dimajukan menjadi pusat konservasi, malah sesuai dijadikan lokasi aktiviti seperti berkayak atau lokasi pelancongan, kerana terdapat kolam sedalam kira-kira dua meter (m) berkeluasan 200×200 m.

“Kajian lanjut boleh dijalankan pihak-pihak pengkaji sejarah atau institut pengajian tinggi, kerana kami mendapati terdapat kawasan kolam air berbentuk H yang unik mengalir dari kawasan bukit,” katanya.

Mohd Fadly berkata, sekiranya kawasan itu dapat usahakan sebagai tempat tumpuan pelancong, ia bakal menjadi gua pertama dengan penyediaan aktiviti air, terutamanya berkayak di Perak.

Beliau berkata pihaknya kini masih menjalankan kajian lanjut berkaitan struktur batu dan persekitaran kawasan gua itu, serta aspek-aspek keselamatan termasuk mengenal pasti masa sesuai untuk dikunjungi berdasarkan paras air dan faktor cuaca, bersama ahli-ahli persatuan yang turut terdiri daripada pakar selam, jururawat dan pasukan air terjun.

Persatuan dengan 78 orang ahli itu, aktif dalam aktiviti-aktiviti berkaitan penjelajahan di kawasan gua dan explorasi alam semula jadi, warisan serta geopark.- BERNAMA


Nahas SUKE: Dua mangsa disahkan maut, tiga selamat – Polis

KUALA LUMPUR 3 Mac – Dua wanita maut, manakala tiga lagi termasuk pemandu van kilang disahkan selamat selepas kenderaan itu dihempap runtuhan struktur tapak pembinaan Lebuh Raya Bertingkat Sungai Besi-Ulu Kelang (SUKE) petang tadi.

Ketua Jabatan Siasatan dan Penguatkuasaan Trafik (JSPT) Kuala Lumpur, Asisten Komisioner Zulkefly Yahya, berkata semua lima mangsa yang terperangkap dalam van berkenaan sudah berjaya dikeluarkan malam ini.

“Dua wanita maut, dua lagi wanita terselamat dan seorang pemandu van iaitu lelaki turut terselamat,” katanya pada sidang media seperti dilaporkan portal Astro Awani di sini, malam ini.

Terdahulu Melaka Hari Ini melaporkan sekurang-kurangnya lima individu terperangkap dalam kejadian di SUKE, berhampiran Desa Tun Razak, Kuala Lumpur jam 6 petang tadi dipercayai berpunca daripada kemalangan melibatkan sebuah treler yang merempuh perancah besi di lebuhraya berkenaan.

Perkara itu disahkan pemaju projek pembinaan SUKE, Projek Lintasan Sungai Besi – Ulu Klang Sdn Bhd dalam satu kenyataan yang dikeluarkan hari ini.


Bekas ADUN Lembah Jaya meninggal dunia

KUALA LUMPUR 3 Feb. – Bekas Ahli Dewan Undangan (ADUN) Lembah Jaya Datuk Ismail Kijo meninggal dunia akibat COVID-19, menurut laporan portal Harian Metro, hari ini.

Ismail, 69, yang juga merupakan Ketua Umno Bahagian Ampang dilaporkan menerima rawatan di Unit Rawatan Rapi (ICU) Hospital Sungai Buloh dan menghembuskan nafas terakhir pada 12.33 tengah hari.

Ahli Jawatankuasa Umno Bahagian Ampang Mior Azlan Mior Kamarulbaid mengesahkan perkara tersebut dan menjelaskan Allahyarham Ismail menjadi ketua bahagian sejak 2008 dan dimasukkan ke Hospital Sungai Buloh pada 16 Januari lalu.

“Innalillahi wainnaillaihi rojiun. Dukacita dimaklumkan sahabat saya dalam Perhubungan Umno Negeri Selangor Datuk Ismail Kijo, Ketua Umno Bahagian Ampang kembali ke Rahmatullah sebentar tadi di Hospital Sungai Buloh.

“Sama-sama kita doakan semoga Allahyarham diletakkan bersama-sama orang yang beriman dan beramal soleh. Salam Takziah kepada seluruh anggota keluarga. Al-Fatihah,” katanya.


Melaka bakal perkenal 10 pelancongan kulinari unik

BANDA HILIR 19 Januari – Kerajaan Negeri bakal memperkasakan sektor pelancongan kulinari dengan memberikan pengiktirafan kepada 10 Produk Pelancongan Kulinari Unik yang terdapat di Melaka.

Exco Pelancongan, Warisan dan Kebudayaan negeri Datuk Muhammad Jailani Khamis berkata, pengiktirafan itu sebagai usaha untuk memperkasakan sektor terbabit dalam memberi nilai tambah kepada kepelbagaian yang terdapat di negeri ini.

Katanya, kesemua 10 pengusaha produk pelancongan kulinari unik yang terpilih itu juga akan diberikan insentif sebagai sokongan dan dokongan daripada Kerajaan Negeri.

“Kita memilih 10 Produk Pelancongan Kulinari Unik ini berdasarkan beberapa kriteria yang ditetapkan seperti keunikan, harga yang diletakkan berpatutan, kebersihan restoran, tarikan dan impak produk itu serta tindak balas daripada masyarakat.

“Dan restoran yang menyajikan makanan asli Negara Sepanyol iaitu Salud Tapas yang telah beroperasi hampir tujuh tahun di Melaka ini juga antara 10 yang terpilih.

Beliau berkata demikian pada sidang media selepas mewakili Ketua Menteri Datuk Seri Utama Sulaiman Md Ali merasmikan Majlis Penyerahan Anugerah ‘Restoran Sepanyol’ oleh Timbalan Duta Sepanyol, Santiago Lozano kepada Restoran Salud Tapas, di sini, hari ini.

Hadir sama, Pengurus Besar Bahagian Promosi Pelancongan (BPP) negeri, Sa’ari Basiron serta Kaunselor Ekonomi dan Komersial Kedutaan Sepanyol, Ines Perez – Durantez.

“Seperti kita tahu, pengunjung atau pelancong di Melaka ini bukan semuanya beragama Islam, dan bagi meraikan kepelbagaian itu, kita mengangkat restoran ini untuk diletakkan dalam pemetaan pelancongan Melaka.

“Antara faktor kenapa kita memilik restoran ini adalah, kerajaan Sepanyol sendiri memberi pengiktirafan kepada restoran ini berdasarkan beberapa kriteria dan antara kriteria yang dikongsikan adalah, keunikan gabungan makanan tempatan dan Sepanyol,” katanya.


Lembu ‘sado’ dikorbankan, manfaat 1,000 asnaf

KUALA LUMPUR, 10 Julai – Lembu ‘tersado’ di Malaysia seberat 1.2 tan yang dinamakan ‘Gemuk’ dipilih untuk ibadah korban kerana merupakan lembu yang terbaik.

Ketua Pegawai Eksekutif Ikhlas, Ikhlas Kamarudin berkata Gemuk yang dianggarkan mempunyai nilai pasaran melebihi RM30,000 itu merupakan haiwan kesayangan seorang kanak-kanak perempuan.

Beliau berkata Gemuk dibesarkan oleh seorang penternak bernama Muhammad Bakri Bukhari dari Bera, Pahang iaitu seorang pelanggan pakej umrah yang ditawarkan Ikhlas Sdn Bhd yang telah menunaikan ibadah suci itu pada Mac lepas.

“Semasa Gemuk diambil Muhammad Bakri, beratnya hanyalah 600 kilogram (kg) dan beliau telah menjaga Gemuk selama empat tahun sehinggalah menjadi seberat 1.2 tan. Jadi boleh dikatakan Encik Bakri adalah seorang pengembala terbaik di Malaysia.

“Sebab apa kami pilihnya untuk ibadah korban tahun ini kerana Gemuk adalah lembu yang terbaik. Ibadah korban bukan sekadar memberi tetapi memberi yang terbaik,” katanya selepas ibadah korban di Masjid Ikhlasiah, Pantai Dalam dekat sini, hari ini.

Ikhlas juga menceritakan bagaimana anak perempuan Muhammad Bakri bersedih apabila diberitahu oleh ayahnya bahawa Gemuk akan dijual untuk dikorbankan setelah mendapat gelaran King of Sado.

“Anak perempuan dia banyak jaga lembu dengan bapanya. Dia banyak membantu untuk basuh dan memberi makan. Jadi apabila dia dapat tahu lembu ini akan dijual, dia merajuk dengan bapanya.

“Tetapi, bapanya sudah menjelaskan bahawa Gemuk dipilih oleh Allah S.W.T untuk kebaikan orang ramai, dan sekarang anak dia sudah faham dan tidak bersedih lagi,” katanya.

Gemuk yang berbaka Charolais itu sebelum ini telah dinobatkan sebagai King of Sado 2022 dalam Himpunan Lembu Sado Pantai Timur 2022 yang diadakan awal bulan ini.

Gemuk disumbangkan oleh seorang individu melalui Ikhlas Sdn Bhd, sebuah platform gaya hidup Islam digital kepada Masjid Ikhlasiah bagi memanfaatkan 1,000 asnaf yang berada dalam kariah di sini. – BERNAMA


Nenek, bapa didakwa bunuh, abai kanak-kanak OKU

KUALA LUMPUR, 21 Jan.- Seorang nenek dan bapa dihadapkan ke Mahkamah Selayang di sini hari ini berhubung kematian seorang kanak-kanak perempuan orang kelainan upaya (OKU) berusia lima tahun di sebuah rumah di Gombak, akhir tahun lalu.

Ipzuma Ambo, 55, warga Indonesia dituduh membunuh cucu saudaranya itu di rumah di Kampung Sungai Chinchin, Gombak, dekat sini antara 12.01 pagi, 28 Disember dan 8.10 malam, 30 Disember 2020.

Tiada pengakuan direkodkan daripada pembantu rumah itu selepas pertuduhan terhadapnya dibacakan di hadapan Majistret Nik Mohd Fadli Nik Azlan kerana kes bunuh di bawah bidang kuasa Mahkamah Tinggi.

Pendakwaan dikendalikan Timbalan Pendakwa Raya Nurul Ain Shafie dan Nur Shasha Hidayah Nor Azahar manakala tertuduh diwakili peguam Suriati Che Arifin.

Sementara itu di Mahkamah Sesyen, bapa mangsa, Roza Iskandar Mardi, 34, mengaku tidak bersalah atas pertuduhan mengabaikan anak perempuannya sehingga menyebabkan kanak-kanak tersebut mengalami kecederaan fizikal pada tubuh badannya.

Dia didakwa mengikut Seksyen 31(1) (a) Akta Kanak-Kanak 2001 dan boleh dihukum di bawah seksyen sama, yang memperuntukkan hukuman denda maksimum RM50,000 atau penjara maksimum 20 tahun atau kedua-duanya jika sabit kesalahan.

Nurul Ain menawarkan jaminan RM15,000 dengan seorang penjamin bagaimanapun Suriati yang mewakili Roza Iskandar memohon jaminan minimum atas alasan jaminan hanya bertujuan untuk memastikan kehadiran anak guamnya ke mahkamah.

Hakim Maziah Joary Mohd Tajudin membenarkan lelaki itu diikat jamin RM8,000 dengan seorang penjamin berserta syarat tambahan tertuduh perlu melaporkan diri di balai polis berdekatan tempat tinggal pada 1 haribulan setiap bulan hingga kes selesai dan dilarang mengganggu saksi-saksi pendakwaan.

Sebelum ini, Bernama melaporkan kedua-dua mereka antara enam individu ditahan bagi membantu siasatan kematian kanak-kanak menghidap penyakit Hydrocephalus iaitu lebihan cecair otak sejak lahir.


Penang Free School White Shirts: The National Consciousness of Datuk Dr. Abdul Wahab Ariff

THE Pulau Pinang or Tanjong Malays are usually not remembered for their nationalism.  Some weeks ago, a state government agency contacted me asking for names of Pulau Pinang Malays who were involved in the nation’s independence movement. Many were members of the intelligentsia in the years before and after World War 2. Not many associate personalities like Syed Sheikh al-Hady, his years after al-Imam was spent in Pulau Pinang, advocating reform through journalism and literature via print (The Jelutong Press). There was also educator and reformer S.M. Zainul Abidin who led a solidarity movement of Malays from all over the peninsular, and  whose name has replaced Jalan Jahudi.

Unnoticed in history is Ibrahim Mahmood, author and newspaper editor who helped drafted the Merdeka Proclamation; and Ahmad Murad Nasaruddin, writer, teacher and novelist, educated at the Sultan Idris Training College, known for such works as Nyawa Dihujung Pedang (1948).  I gave some of those names.

At the back of my mind, after 64 years, the Pulau Pinang establishment only know of P. Ramlee! A dismal state of ambivalence. The narrative has been silent on the context of their lives and the times and society that they lived in. Another understated figure was Datuk Dr. Abdul Wahab Mohamed Ariff. I have to thank my late father Mohd. Noor Merican for imbuing that name in my consciousness in his  continuing narrative on Tanjong.

But first, in my Penang Free School (PFS) years, I had known Dr. Abdul Wahab as one of the founders of the Gabungan Pelajar-Pelajar Melayu Semenanjung (GPMS/The Federation of Malay Students Union).  Together with luminaries like Aminuddin Baki, Mohd. Noor Marahakim, Wan Suleiman Pawanteh and Siti Hasmah Mohamad Ali, he founded GPMS in August 1948.  Abdul Wahab was the prime mover.

It was related by former journalist A Shukor Rahman in his book Flying Colors of Tanjung: The Story of Penang Malays (2010) of bright Malay students being left out of government scholarships in the 1930s.  To the British, the Malays should only be educated up to the School Certificate level – enough to carry out subordinate roles.  Too many highly educated and intellectual Malays would be dangerous.

The disappointment and frustration simmered among Malay students at the PFS. They united and formed the Malay Boy’s League or the ‘White Shirts’ as they preferred to be called outside school hours.  The movement’s leader was Abdul Wahab Mohamed Ariff. He was granted permission from the acting headmaster, F. Cobb, who seemed to be sympathetic toward the students. According to Shukor, whom I had earlier collaborated for his Flying Colors book, the Malay students then had a forum to discuss their problems and grievances “in the true spirit of Malay nationalism.”

Some of the major issues in the 1930s were the total absence of any form of incentive, help or opportunity for tertiary education, the wasteful termination of their studies after passing out from Malay vernacular schools, and the almost total absence of female Malay students in English schools. The movement managed to influence Malay elders in Pulau Pinang  to press for government scholarships for outstanding students of PFS.

The headmaster L.W.Arnold, on his return from home leave, expressed his concern.  Europe in the 1920s and 1930s, saw Adolf Hitler’s ‘Brown Shirts’ (German Youth Movement), and the ‘Black Shirts’ of Benito Mussolini. To Arnold, Abdul Wahab’s ‘White shirt’ would suggest something similar.  He disbanded the movement before the police (detective branch) took action. Shukor sees this as signalling the emergence of nationalism among the Malay students of PFS.

My late father introduced me to Dr. Abdul Wahab Ariff as his kinsman, and a brilliant son of Tanjong, who had won two scholarships to study medicine at the King Edward VII College of Medicine in Singapura. Abdul Wahab  was born on 24 December 1919 (d. 2006) in Tanjong. He attended the Chowrasta Malay School  (1925-29) and PFS (1930-37), obtaining Grade One in his Senior Cambridge Examination in 1937 and his School Certificate with honours in 1938.  He had won the Penang Centenary Gold Medal for being first in his school.

In 1939, he was awarded the Tunku Syed Hussein Scholarship, and in the same year in May the Penang Kapitan Kling Mosque Scholarship.   Dr. Abdul Wahab graduated with a Licentiate in Medicine and Surgery (LMS) in the Class of December 1949. According to medical biographer Dr. Faridah Abdul Rashid in her book Biography of the Early Malay Doctors: 1900 – 1957 (2012), he joined government service in 1950 holding several posts under the British Malayan, Malaysian, and Brunei governments. His stint in Perlis in the early 1950s saw him responsible for eradicating the gastro-enteritis epidemic in the state.  He was appointed Chief Medical and Health Officer (CMHO) of Perlis (1953-1955).

Dr. Faridah Abdul Rashid, who is former professor of Biochemistry and Medical Information Technology at the School of Medical Sciences, Universiti Sains Malaysia, Kubang Kerian in Kelantan stated that Dr. Abdul Wahab was responsible for setting up the Snake Unit in Perlis, with a snake venom centre for the purpose.  His wife Datin Intan had related that many were fatally bitten by snakes in Perlis during  maghrib.

In 1955, Dr. Abdul Wahab was awarded the Queen’s Fellowship for postgraduate work in Public Health. He served as CMHO in Pulau Pinang in 1968, and Kuala Lumpur on 1970.  He was Deputy Director-General of Health (1973-74) prior to his retirement from the service at the age of 55. Subsequently he was appointed as  University Kebangsaan Malaysia’s (UKM)  first Professor of Social and Preventive Medicine in 1975, becoming its acting vice-chancellor.  He served as the second Dean of UKM’s Faculty of Medicine, retiring from the university in May  1978.


Jasad Nagaenthran disemadikan di Buntong Jumaat ini

IPOH, 27 April – Jasad rakyat Malaysia Nagaenthran Dharmalingam yang menjalani hukuman mati di Penjara Changi di Singapura pagi tadi akan disemadikan di perkuburan Hindu di Buntong di sini pada Jumaat ini.

Kakak mendiang Sarmila Dharmalingam, 36, berkata persemadian akan dilaksanakan antara pukul 2 hingga 4 petang Jumaat ini selepas upacara sembahyang di rumah mereka.

“Kami terima pemergian mendiang dengan hati yang berat. Terima kasih kepada semua orang yang datang mendoakan mendiang di Singapura dan Malaysia serta yang mendoakan mendiang di media sosial sehingga kini,” katanya ketika ditemui pemberita di rumahnya di Tanjung Rambutan di sini malam ini.

Tinjauan Bernama mendapati ahli keluarga dan rakan-rakan mendiang berkumpul di kediamannya dalam suasana hiba sambil menanti ketibaan jasad pada tengah malam ini.

Turut kelihatan adalah ibu mendiang S. Panchalai, 60, yang sugul dan enggan ditemu bual pemberita mengenai Nagaenthran, 34, yang merupakan anak kedua daripada empat beradik.

Pada Selasa (26 April), Mahkamah Rayuan Singapura menolak rayuan terakhir yang difailkan Panchalai untuk mencabar keputusan bagi mengetepikan sabitan dan hukuman mati terhadap anaknya.

Nagaenthran dijatuhi hukuman mati pada 2010 kerana mengedar 42.72 gram heroin pada 2009 ke Singapura, yang diketahui antara negara yang mempunyai undang-undang narkotik paling tegas di dunia.

Dia sepatutnya dihukum gantung pada 10 Nov 2021, tetapi memperoleh penangguhan sementara pada 9 Nov selepas mahkamah diberitahu dia positif COVID-19 ketika hadir untuk percubaan rayuan terakhir terhadap hukuman matinya.


TYT tinjau kerja pembaikan bas elektrik Panorama Melaka

AYER KEROH 16 Feb – Yang di-Pertua Negeri Melaka, Tun Seri Setia (Dr) Mohd Ali Mohd Rustam mengadakan lawatan ke Universiti Teknikal Malaysia Melaka (UTeM) bagi meninjau kerja-kerja pembaikan bas elektrik Panorama Melaka, semalam.

Dalam lawatan itu, Mohd Ali berkesempatan meluangkan masa hampir dua jam untuk melihat beberapa produk serta mendengar perkongsian mengenai peluang universiti industri khususnya di negeri Melaka.

Hadir sama Timbalan Naib Canselor Penyelidikan dan Inovasi yang menjalankan fungsi Naib Canselor UTeM, Prof Dr Ghazali Omar; Penolong Naib Canselor Jaringan Industri dan Masyarakat, Prof Dr Md Nazri Othman dan Pengurus Besar Panorama Sdn Bhd, Datuk Abu Bakar Abdul.


PGA rampas 828 kg ayam sejuk beku seludup

KOTA BHARU, 15 Jun – Pasukan Gerakan Am (PGA) terpaksa melepaskan beberapa das tembakan sebelum dapat menahan seorang lelaki yang dipercayai cuba menyeludup 838 kilogram (kg) ayam sejuk beku dari negara jiran bernilai RM10,350 berdekatan Kampung Bukit Lata di Pasir Mas, semalam.

Komander PGA Briged Tenggara, Datuk Hasan Basri Ahmad Safar berkata insiden bermula sekitar pukul 9 pagi apabila anggota PGA ternampak lelaki mencurigakan sedang memunggah kotak daripada sebuah perahu ke dalam kereta berdekatan pangkalan haram Jitong di tebing Sungai Golok.

Beliau berkata menyedari kehadiran anggota PGA, suspek yang berumur 27 tahun itu bertindak melarikan diri dengan memecut kenderaan dan cuba merempuh beberapa anggota PGA yang cuba menghalangnya.

“Anggota PGA terpaksa melepaskan beberapa das tembakan ke arah tayar hadapan dan belakang sebelah pemandu kenderaan itu sebelum suspek berjaya ditahan di Kampung Bukit Lata,” katanya dalam kenyataan hari ini.

Katanya pemeriksaan di dalam kenderaan suspek membawa kepada penemuan 69 kotak berisi ayam sejuk beku yang disyaki diseludup dari Thailand untuk pasaran tempatan, dan suspek didapati mempunyai dua rekod kesalahan lampau berkaitan dadah.

“Jumlah keseluruhan rampasan termasuk kereta dan ayam sejuk beku adalah bernilai RM25,350 dan kes akan disiasat mengikut Seksyen 307 Kanun Keseksaan, Seksyen 39 Akta Senjata Api dan Seksyen 21 Akta Kawalan Bekalan 1961,” katanya.- BERNAMA


Tajuk-tajuk Utama Akhbar – Selasa, 14 Jun 2022

Kalau di darat mereka dipanggil tonto , tetapi di laut digelar ‘sapu air’. Dengan upah lumayan antara RM500 dan RM1000 bagi setiap maklumat, anggota sindiket ini memantau setiap pergerakan keluar masuk bot ronda Agensi Penguatkuasa Maritim Malaysia (APMM) untuk menggagalkan sebarang operasi pembanterasan.

* Perkenal harga siling bergerak yang berubah kepada faktor harga input.
* Ekosistem agromakanan diperluaskan dengen rantaian bekalan diterajui GLC, GLIC dan agensi kerajaan.
* Tingkat kerjasama awam , swasta dengan memfokuskan usaha modenisasi dan menggalakkan pertanian pintar bagi meningkatkan hasil pertanian.
* Kerjasama Kerajaan Persekutuan, kerajaan negeri untuk tingkat keluasan tanah perniagaan.
* Menggalakkan ladang kontrak untuk memadan pengeluaran hasil pertanian dengan permintaan pasaran

The government will conduct a survey among Malaysians via various channels to get their views on the abolishment of the mandatory death penalty before tabling it in Parliament. If many are opposed, the issue will be brought to the cabinet for further discussion.


Elak perjumpaan besar-besaran pada Tahun Baharu Cina

KUALA LUMPUR 11 Feb. – Ketua Pengarah Kesihatan Tan Sri Dr Noor Hisham Abdullah mengingatkan rakyat Malaysia supaya tidak mengadakan perjumpaan besar-besaran semasa sambutan Tahun Baharu Cina.

Dr Noor Hisham dalam hantaran menerusi Facebook beliau berkata, walaupun situasi COVID-19 di negara ini beransur baik, perjumpaan besar boleh menyebabkan peningkatan kes.

Dr Noor Hisham juga mengingatkan mereka yang menyambut perayaan itu supaya berada di rumah dan meraikannya bersama ahli keluarga, dan paling penting melindungi ahli keluarga yang rentan.

“Semoga Tuhan membimbing dan melindungi kita untuk menamatkan pandemik ini pada waktunya. Insya-Allah, semoga tahun lembu emas ini membawa kekuatan kepada kita untuk berhadapan dan mengatasi setiap kesukaran yang dilalui. Selamat Tahun Baharu Cina,” katanya.

Masyarakat Cina akan menyambut Tahun Baharu Cina esok dan Sabtu dengan prosedur operasi standard (SOP) ketat, sama seperti sambutan Aidilfitri dan Deepavali tahun lepas.


Pembukaan sempadan negara: hanya laluan darat sahaja untuk ke Melaka – Sulaiman

LENDU 1 Apr – Hanya laluan darat sahaja boleh digunakan pelancong dalam dan luar negara yang ingin berkunjung ke Melaka susulan pembukaan sempadan negara dimulakan, hari ini.

“Saya difahamkan hanya laluan darat sahaja untuk Melaka dan kita juga sedang menunggu daripada pihak persekutuan kerana kita juga mahukan kapal dan feri untuk masuk ke Melaka.

“Saya yakin hari ini kemasukan ke Melaka akan meningkat disebabkan bagi menyambut Ramadan dan kebiasaannya pada Jumaat kemasukan ini akan meningkat,” katanya.

Beliau berkata demikian pada sidang media selepas merasmikan Pusat Digital Ekonomi Keluarga Malaysia (PEDi) di Taman Bandar Baru Masjid Tanah, di sini hari ini.


Melaka rangka kerjasama pelancongan dua hala dengan negeri lain

MELAKA 29 Mac – Kerajaan Melaka merancang mengadakan kerjasama dengan beberapa negeri lain bagi program pelancongan dua hala menerusi pelaksanaan gelembung perjalanan bagi menyokong kelangsungan operasi pengiat industri itu.

Pengerusi Jawatankuasa Pelancongan, Warisan dan Kebudayaan negeri Datuk Muhammad Jailani Khamis berkata, ia termasuk kerjasama pelancongan dengan Terengganu menerusi Pakej Pelancongan Garam Di Laut, Asam di Darat Melaka-Terengganu.

Beliau berkata program itu menggunakan perkhidmatan ejen kembara pelancongan dan premis penginapan pelancong yang berdaftar dengan Kementerian Pelancongan, Seni dan Budaya (MOTAC).

“Untuk merealisasikan hasrat itu, lawatan kerja ke negeri akan diadakan bermula hari ini sehingga 1 April dengan membawa cadangan pakej tersebut kepada kerajaan Terengganu.

“Kedua-dua negeri mempunyai kelebihan masing-masing dalam sektor pelancongan dengan Terengganu popular dengan keunikan pulau-pulaunya manakala Melaka terkenal dengan tempat bersejarah,” katanya pada sidang akhbar di Ayer Keroh di sini, hari ini.

Beliau berkata pihaknya juga akan memberi tumpuan kepada pakej tertentu berdasarkan negeri-negeri di bawah Perintah Kawalan Pergerakan Pemulihan (PKPP) lain antaranya Pulau Pinang, Sabah dan sebagainya untuk merancakkan semula industri berkenaan.

Dalam pada itu, Jailani berkata Menara Taming Sari, Melaka dijangka mula beroperasi semula April depan selepas lebih tujuh bulan ditutup kepada pengunjung berikutan kerja-kerja baik pulih dan penyelenggaran.

“Insya-Allah sebelum Ramadan, menara itu akan kembali dibuka kepada pengunjung. Saya yakin ia akan mendapat sambutan kerana sebelum ini ia menerima kunjungan lebih sejuta pengunjung,” katanya.


Lahirkan atlet papan selaju ‘made in’ Kampung Jawa, Melaka

Ia diakui pemilik bangunan ‘skatepark’ di Kampung Jawa, Mohd Qamar Zamri Zaminhuri, 36 yang menerima sambutan cukup baik daripada pengunjung terutamanya remaja sejak dibuka 3 Julai lalu.

Mohd Qamar yang pernah mengalami kecederaan tulang belakang ketika memacu papan selaju menyifatkan sukan itu mempunyai potensi untuk dibangunkan di Melaka memandangkan ramai bakat baharu yang boleh diketengahkan.

“Saya sendiri aktif bermain ‘skateboard’ tetapi ketika itu memang susah hendak bermain sehingga terpaksa mencari ‘port’ di kawasan perumahan dan tanah lapang.

“Jadi apa salahnya saya wujudkan tempat ini untuk mereka bermain di gelanggang yang sebenar. Sejak buka tempat ini memang ramai orang datang malah sebahagiannya cukup berbakat,” katanya ketika ditemui Melaka Hari Ini (MHI).

Dalam pada itu, Qamar juga menangkis dakwaan kononnya sukan itu hanyalah bersifat jalanan dan boleh menggugat ketenteraman awam sebaliknya melihat ia mempunyai potensi untuk dibangunkan sekiranya menggunakan gelanggang sebenar.

Justeru menurut Mohd Qamar, kerajaan negeri menerusi kementerian belia dan sukan (KBS) perlu memikirkan alternatif untuk mengangkat sukan itu ke peringkat lebih tinggi.

“Tempat saya ini, kami bersedia melatih mereka dan memberikan panduan asas bagaimana untuk memacu papan selaju itu mengikut teknik-teknik bagi melepasihalangan di gelanggang.


Pasir Mas, Tumpat ‘lokasi panas’ seludup mercun di Kelantan – Polis

KOTA BHARU, 7 April – Polis Kelantan mengenal pasti dua jajahan iaitu Pasir Mas dan Tumpat sebagai ‘lokasi panas’ bagi kegiatan penyeludupan masuk mercun dan bunga api menjelang musim perayaan tidak lama lagi.

Ketua Polis Kelantan Datuk Shafien Mamat berkata Unit Anjing Pengesan (K9) dan Pasukan Polis Marin (PPM) Wilayah Tiga Pengkalan Kubor diarahkan membuat pemantauan di lokasi terbabit dan perairan yang sering menjadi tumpuan penyeludup.

Beliau berkata permintaan terhadap produk berkenaan lazimnya meningkat menjelang Aidilfitri dan pastinya penyeludup cuba membawa masuk mercun dan bunga api ke negara ini.

“Pihak polis akan sedaya upaya menangani masalah itu dan Ketua Polis Daerah (KPD) di kawasan terbabit telah diarahkan supaya mengetatkan lagi pemeriksaan di lokasi-lokasi yang dikenal pasti.

“Kita juga percaya kemungkinan harga mercun dan bunga api akan dijual dua kali ganda berbanding harga diperoleh ekoran kesukaran membawa masuk ke negeri ini kerana kawalan ketat polis,” katanya kepada pemberita selepas Majlis Iftar Ketua Polis Kelantan Bersama Pengamal Media Kelantan di Ibu Pejabat Polis Kontinjen (IPK) Kelantan, di sini semalam.

Mengulas lanjut, Shafien berkata beberapa siri tangkapan melibatkan mercun dan bunga api di kawasan sempadan yang dilakukan oleh Pasukan Gerakan Am (PGA) turut berjaya menghalang barangan tersebut memasuki jajahan lain seperti Kota Bharu.


Maklum jika ada longkang tidak diselenggara di Merlimau

Ahli Dewan Undangan Negeri (Adun) Merlimau Dr Muhamad Akmal Saleh berkata, hal itu penting bagi mengelakkan kejadian banjir berlaku menjelang musim hujan yang diramal melanda bermula November.

Katanya, orang ramai boleh menyalurkan aduan segera di Facebook rasminya atau boleh menghubungi Jawatankuasa Pembangunan dan Keselamatan Kampung (JPKK) di kawasan masing-masing.

“Penduduk juga boleh datang terus ke Kompleks Japerun Merlimau untuk menyalurkan aduan supaya saliran dan longkang-longkang ini dapat diselenggara secepat mungkin.

“Mohon kerjasama daripada warga Merlimau untuk kita sama-sama menjayakan misi mengurangkan risiko banjir di kawasan kampung kita,” katanya menerusi hantaran di Facebook Akmal Saleh, hari ini.


Mayat terakhir ditemukan dalam ‘sleeping bag’

KUALA LUMPUR, 24 Dis – Penantian dan usaha pencarian mangsa terakhir tragedi tanah runtuh di tapak perkhemahan Father’s Organic Farm, Gohtong Jaya di Batang Kali di sini, berakhir selepas mayat mangsa itu ditemukan petang tadi.

Selepas sembilan hari operasi mencari dan menyelamat (SAR) dilaksanakan, mayat terakhir atau mangsa ke-31 iaitu kanak-kanak lelaki dipercayai berusia lingkungan antara 7 hingga 12 tahun, ditemukan pasukan SAR pada pukul 4.53 petang.

Ketua Polis Daerah Hulu Selangor Supt Suffian Abdullah berkata mayat itu ditemukan dalam keadaan telungkup di tebing bukit, kira-kira empat meter dari tapak perkhemahan sektor A (hill view) dengan kedudukan mangsa yang tertimbus pada kedalaman tanah 1.5 meter.

“Mayat ditemukan dalam sleeping bag dengan keadaan sempurna dan berpakaian, namun sudah mula mereput. Mayat dihantar ke Hospital Sungai Buloh untuk proses bedah siasat,” katanya pada sidang media di sini hari ini.

Walaupun kesemua mayat mangsa ditemukan, beliau berkata operasi SAR yang sudah berlangsung selama sembilan hari itu, masih diteruskan bagi kerja pemeriksaan serta siasatan lanjut di tapak kejadian, dan keputusan untuk menamatkan SAR berkenaan akan dimaklumkan esok.

Sementara itu, Timbalan Pengarah Jabatan Bomba dan Penyelamat (JPBM) Selangor Wan Md Razali Md Wan Ismail berkata mangsa terakhir itu, ditemui hasil korekan secara manual oleh anggota penyelamat yang mengesan aliran cecair, yang dipercayai daripada mayat tersebut.

Dalam tragedi pada awal pagi 16 Dis lepas, seramai 92 mangsa yang terlibat dengan 61 daripadanya terselamat, manakala 31 terkorban selepas berlaku runtuhan tanah hingga menimbus kawasan perkhemahan mangsa. Kejadian menyayat hati itu meragut nyawa 18 individu dewasa dan 13 kanak-kanak.

Kawasan SAR yang dibahagikan kepada tiga sektor pencarian iaitu sektor A, sektor B (farm view) dan sektor C (river side) itu, melibatkan kekuatan melebihi 250 anggota penyelamat daripada pelbagai agensi serta khidmat unit anjing pengesan (K9) selain penggunaan jentera berat.

Operasi itu melibatkan kerjasama lima agensi utama kerajaan iaitu Polis Diraja Malaysia, Angkatan Tentera Malaysia, JBPM, Pasukan Mencari dan Menyelamat Khas Malaysia (SMART) dan Angkatan Pertahanan Awam (APM).

Operasi itu disifatkan mencabar kerana kedudukan runtuhan pada sudut 45 darjah dan luas, serta keadaan timbunan tahan yang tebal dan berlumpur, selain faktor cuaca tidak menentu menyaksikan operasi tersebut beberapa kali ditangguhkan atas faktor risiko keselamatan.

Operasi SAR itu turut menguji ketahanan mental dan fizikal semua petugas operasi dan tidak terkecuali beberapa ekor anjing K9, terpaksa direhatkan akibat keletihan melampau, malah awal hari ini, seorang anggota APM yang terlibat dalam operasi itu dikejarkan ke hospital selepas pengsan dipercayai akibat keletihan melampau dan dehidrasi.

Semalam, Agensi Pengurusan Bencana Negara (NADMA) mengeluarkan senarai identiti 30 individu terkorban dalam kejadian itu selepas proses mengenal pasti dilakukan menerusi kaedah padanan asid deoksiribonukleik (DNA), cap jari, gigi dan pengecaman waris termasuk pada barangan peribadi serta tanda unik pada badan mangsa.

Dalam pada itu, rata-rata rakyat Malaysia di media sosial menzahirkan kesyukuran selepas mayat mangsa terakhir berjaya ditemukan, selain merakamkan ucapan penghargaan kepada seluruh anggota pasukan SAR yang bertungkus lumus melaksanakan operasi tersebut. — BERNAMA


Kerajaan sasar bina 1,300 unit rumah PPRT tahun ini

KUALA LUMPUR, 29 Julai – Kerajaan menyasarkan untuk membina 1,300 unit rumah Projek Perumahan Rakyat Miskin Tegar (PPRT) dan membaik pulih 10,000 rumah sedia ada tahun ini, persidangan Dewan Rakyat diberitahu hari ini.

Menteri Pembangunan Luar Bandar (KPLB) Datuk Dr Abdul Latiff Ahmad berkata sejak 2016 di bawah Rancangan Malaysia Ke-11 (RMK11), sebanyak 7,149 rumah PPRT telah dibina dan 38,057 rumah telah dibaik pulih.

“Bantuan rumah rakyat yang dilaksana di bawah KPLB dikenali sebagai PPRT bertujuan memastikan golongan miskin dan miskin tegar memiliki rumah kediaman yang selamat dan selesa,” katanya menjawab soalan Datuk Ahmad Nazlan Idris (BN-Jerantut) yang ingin tahu bentuk bantuan yang diberikan KPLB bagi memperluaskan pemilikan rumah bagi rakyat miskin di luar bandar.

Menjawab soalan tambahan Ahmad Nazlan mengenai kesediaan kementerian untuk menambah baik spesifikasi rumah yang akan dibina dan kualitinya, Abdul Latiff berkata spesifikasi pembinaannya adalah sama iaitu rumah batu bata tiga bilik dan rumah panjang.

“…tetapi oleh kerana kita dapat menarik perhatian vendor G1 dan G2, jadi kita cuba teknologi sistem binaan berindustri (IBS). Kita sudah panggil beberapa syarikat IBS supaya kualiti dan bantuan rumah PPRT sampai ke sasaran secara berkesan,” jelasnya.- BERNAMA


PKPP: PDRM rangka penugasan baharu – KPN

KUALA LUMPUR 7 Jun — Polis Diraja Malaysia (PDRM) akan menetapkan bentuk penugasan baharu, susulan pengumuman Perintah Kawalan Pergerakan Pemulihan (PKPP) bermula 10 Jun sehingga 31 Ogos menggantikan Perintah Kawalan Pergerakan Bersyarat (PKPB), yang berakhir Selasa ini.

“Buat saat ini, SJR untuk PKPP ini jelas sudah tidak ada keperluannya lagi, kecuali di lokasi-lokasi Op Benteng Covid19. Saya akan berbincang terlebih dahulu dengan Panglima Angkatan Tentera untuk mendapatkan kefahaman dan persetujuan bersama.

Abdul Hamid berkata, semangat ingin merayakan sambutan Aidilfitri masih berkobar-kobar dalam kalangan masyarakat dapat dijangkakan, namun mengingatkan bahawa kemenangan melawan COVID-19 ini belum berakhir.


Hanya tinggal tengkorak selepas 10 bulan ditemui…

BATU PAHAT 20 Feb. – Hanya tinggal tengkorak selepas hampir 10 bulan di dalam sebuah kereta Hyundai Sonata, mangsa dipercayai terbabit dalam kemalangan di Kilometer 122.4 Lebuhraya Utara Selatan arah Yong Peng-Pagoh, di sini, menurut laporan portal Hmetro semalam.

Ketua Polis Daerah Batu Pahat, Asisten Komisioner Ismail Dollah berkata, polis menerima maklumat daripada pekerja penyelenggaraan lebuh raya yang sedang melakukan kerja pembersihan longkang mengenai penemuan sebuah kereta dan satu tengkorak manusia di cerunan tepi sebelah kiri lebuh raya pada 1.10 tengah hari.

“Siasatan awal mendapati kedudukan kereta berkenaan agak terlindung di sebalik semak yang bercerun dengan jarak lebih kurang 67 meter dari lebuh raya, manakala tengkorak pula dijumpai berhampiran dengan kereta berkenaan.

“Kemalangan dipercayai berlaku apabila pemandu kereta itu hilang kawalan sebelum terbabas dan terjatuh di bawah cerunan berkenaan,” katanya dalam satu kenyataan.

Jelasnya, kemalangan dipercayai berlaku pada Mei atau awal Jun tahun lalu, pemilik kereta tersebut sudah dikenal pasti dan sudah dihubungi pihak polis serta sedang menunggu waris untuk siasatan lanjut.

“Kami sedang menyiasat mengenai satu laporan polis orang hilang dibuat pada Jun tahun lalu yang mungkin ada kaitan dengan kemalangan berkenaan.

“Tengkorak manusia itu kemudian dibawa ke Jabatan Patalogi Hospital Sultan Ismail (HSI) Johor Bahru untuk siasatan lanjut mengikut Seksyen 41(1) Akta Pengangkutan Jalan (APJ) 1987,” katanya.


Dewan makan sementara SSN Seri Kota perlu disegerakan

AYER KEROH 7 Jun – Kerajaan Negeri meminta agensi berkaitan menyegerakan pembinaan dewan makan sementara yang kondusif untuk pelajar di Sekolah Sukan Negeri (SSN) Sekolah Menengah Kebangsaan (SMK) Seri Kota.

Exco Pendidikan, Pengajian Tinggi dan Hal Ehwal Agama negeri, Datuk Rahmad Mariman berkata, ia susulan dewan makan sedia ada sekolah berkenaan sedang dalam fasa naik taraf dengan nilai projek berjumlah RM1.7 juta.

Menurutnya, walaupun pemaju projek berkenaan telah menyediakan dewan makan terbuka sementara sebelum ini, namun ia didapati tidak menepati kriteria yang ditetapkan Kementerian Kesihatan Malaysia (KKM).

“Oleh sebab itu, kita mengadakan lawatan ke sekolah dan mengadakan perbincangan bersama jabatan serta agensi terlibat untuk mempermudah urusan pembinaan dewan makan sementara ini,” katanya kepada Melaka Hari Ini.

Menurut Rahmad, hasil perbincangan itu, pihaknya memberi masa tiga minggu kepada Jabatan Kerja Raya (JKR) Negeri Melaka sebagai Pegawai Penguasa (SO) projek berkenaan untuk memastikan dewan makan sementara itu dapat disiapkan.


Pihak swasta boleh bantu anjur kembali perlumbaan F1 di Malaysia

IPOH, 20 Mac – Kerajaan mengalu-alukan bantuan pihak swasta untuk memberi sumbangan bagi membawa kembali penganjuran Grand Prix (GP) Formula Satu (F1) ke Malaysia.

Menteri Belia dan Sukan Datuk Seri Ahmad Faizal Azumu berkata ini kerana pihaknya dimaklumkan usaha untuk membawa kejohanan itu melibatkan kos yang amat tinggi iaitu melebihi RM200 juta.

“Jika dapat bantuan syarikat swasta, organisasi dan seumpamanya, sudah tentu kita akan beri sokongan kerana buat masa sekarang kerajaan perlu menggunakan wang untuk banyak perkara lain.. dalam keadaan yang mencengkam rakyat dari segi ekonomi dan keadaan negara yang dihimpit COVID-19,” katanya.

Kelmarin, media melaporkan Litar Antarabangsa Sepang (SIC) mengakui berminat sekiranya mendapat tawaran daripada pihak F1 tentang penganjuran GP F1 di litar berkenaan, bagi menggantikan GP F1 Rusia yang dijadualkan pada 25 September ini.

Sebelum ini, pihak F1 telah membatalkan GP F1 Rusia yang dijadualkan berlangsung di Litar Sochi Autodrom susulan serangan Rusia ke atas Ukraine ketika ini.

Kali terakhir F1 dianjurkan di SIC adalah pada 2017 iaitu bagi edisi ke-19 sejak kali pertama dianjurkan di litar itu pada 1999.

Dalam perkembangan lain, Ahmad Faizal berkata kementeriannya akan memperhalusi bentuk bantuan yang boleh diberikan kepada atlet seperti atlet olahraga berbakat negara Shereen Samson Vallabouy menerusi Majlis Sukan Negara (MSN) untuk mampu pergi lebih jauh.

“Kita akan bersama-sama mendengar apa bantuan boleh diberi agar sukan olahraga negara dapat diperkasakan lagi. Setakat ini ia berada dalam radar MSN dan Shereen telah mendapat biasiswa untuk melanjutkan pelajaran di Amerika Syarikat dan kita berbangga dengan perkara itu,” katanya.

MSN dalam kenyataan memaklumkan pihaknya juga sentiasa mengikuti perkembangan Shereen di Amerika Syarikat dan Timbalan Presiden Kesatuan Olahraga Malaysia (KOM) Datuk Mumtaz Jaafar sendiri telah menghubungi ibu atlet berkenaan (Josephine Mary Singarayar) pada 10 Mac untuk menyenaraikannya ke Sukan SEA Vietnam.

Sabtu lepas, atlet berusia 23 tahun itu memenangi pingat emas acara 400 meter (m) dalam dewan pada Kejohanan US National Collegiate Athletic Association (NCAA) Division 2 di Pittsburgh State University of Kansas, Amerika Syarikat dengan catatan masa 53.79 saat (s).

Sebagai rekod, Shereen adalah atlet yang tersenarai dalam Program Pelapis Kebangsaan di Sekolah Sukan Bukit Jalil dan terpilih memasuki Program Kita Juara pada 2016 sebagai persiapan untuk Sukan SEA 2017.

Dibimbing oleh ibunya yang dilantik sebagai jurulatih, Shereen disasarkan untuk memenangi pingat individu acara 400m di Sukan SEA 2017 tetapi hanya meraih pingat dalam acara 4x400m.

Beliau kemudian memutuskan untuk tidak meneruskan latihan di bawah program berkenaan setelah berjaya mendapatkan biasiswa untuk menyambung pengajiannya di Winona State University. – BERNAMA


Jangan lupa datang awal ke Sambutan Hari Malaysia – KM

TABOH NANING 16 September – Rakyat Melaka diminta bersama-sama hadir memeriahkan Sambutan Hari Malaysia Peringkat Kebangsaan 2022 di Dataran Memorial Pengisytiharan Kemerdekaan di Banda Hilir, di sini, malam ini.

Ketua Menteri Datuk Seri Utama Sulaiman Md Ali, mengingatkan mereka yang bercadang untuk menyaksikan secara langsung sambutan julung kali diadakan di Negeri Melaka agar datang lebih awal.

Sulaiman berkata, penganjuran itu amat bermakna buat Negeri Melaka berikutan pertama kali diadakan di luar Sabah atau Sarawak seperti kelaziman sebelum ini.

“Esok (malam ini) Sambutan Hari Malaysia dan Negeri Melaka jadi tuan rumah bagi tahun 2022, pada kelaziman ia diadakan di Sabah atau Sarawak secara bergilir.

“Kita tidak lepaskan peluang untuk menjadi tuan rumah, sudah pasti Negeri Melaka akan menjadi tumpuan pengunjung luar dan pemimpin datang bersama-sama meraikan Sambutan Hari Malaysia kali ini,” katanya.

Hadir sama pada majlis itu Ahli Dewan Undangan Negeri (Adun) Taboh Naning Zulkiflee Mohd Zin dan Yang Dipertua Majlis Perbandaran Alor Gajah Tpr. Saifuddin Abdul Karim.


Tujuh remaja sesat cari air terjun ditemui selamat- Bomba

KUALA LUMPUR 6 Sept – Tujuh remaja lelaki yang sesat ketika beriadah di kawasan Jeram Bukit Hitam, Hulu Langat, dekat sini, dipercayai ingin mencari air terjun di kawasan itu, ditemukan selamat awal pagi tadi.

Pengarah Jabatan Bomba dan Penyelamat Selangor Norazam Khamis berkata, kesemua remaja berusia lingkungan 18 tahun itu beriadah di kawasan berkenaan sejak pagi semalam, namun disebabkan hari mulai petang dan masih gagal menemukan air terjun mereka mengambil keputusan berpatah balik.

“Bomba menerima panggilan (mereka) 4.15 petang (semalam),” katanya kepada Bernama ketika dihubungi hari ini dan menambah operasi mencari dan menyelamat dilancarkan sejurus menerima laporan tersebut.

Katanya, operasi bagi mengesan lokasi remaja itu berkumpul agak sukar kerana terpaksa merintis laluan dalam keadaan gelap serta bentuk muka bumi yang berbukit.

“Kesemua remaja itu dapat dihubungi melalui telefon dan ditemukan selamat 1.51 pagi, mereka (kemudian) dibawa keluar dari kawasan itu pada kira-kira 5.59 pagi tadi.

“Kesemua remaja ini tidak mempunyai sebarang kecederaan dan mereka diserahkan kepada pihak polis (dari Ibu Pejabat Polis Daerah Kajang) untuk tindakan selanjutnya,” katanya.

Norazam berkata operasi mencari remaja berkenaan dilakukan 28 pegawai dan anggota bomba dari Balai Bomba Bandar Tun Hussein Onn, Pasukan Pelbagai Kemahiran serta Pasukan Khas Taktikal Operasi Penyelamat Malaysia.

Beliau berkata operasi itu turut disertai Pasukan Bomba Sukarela , Polis Diraja Malaysia, Persatuan Bulan Sabit Merah dan pasukan Penyelamat Bencana Malaysia.


PKP 3.0 tidak jejas persiapan MUFC

PELAKSANAAN Perintah Kawalan Pergerakan 3.0 (PKP 3.0) yang diperketatkan bermula 25 Mei menyaksikan Kelab Bolasepak Melaka United (MUFC) terpaksa mengubah pendekatan membabitkan sesi latihan pasukan.

Pengurus Pasukan Muhammad Akram Abdullah berkata, memandangkan sesi latihan secara terbuka tidak dibenarkan buat masa ini, barisan pemain skuad Hang Tuah hanya menjalani latihan sendiri yang memfokuskan kepada aspek kecergasan.

Beliau berkata, pihaknya bersama staf kejurulatihan bagaimanapun sedang merangka program latihan berpusat secara kuarantin menggunakan model gelembung sukan (camp based training) bagi mempersiapkan pasukan menghadapi pusingan kedua Liga Super yang dijadualkan disambung pada awal Julai depan.

“Buat masa ini pemain hanya menjalani rutin latihan di rumah dengan mengikuti program latihan yang ditetapkan oleh barisan kejurulatihan yang lebih tertumpu kepada aspek kecergasan.

“Ini penting bagi memastikan persiapan pasukan menjelang sambungan saingan liga tidak terjejas dan memastikan pasukan benar-benar bersedia untuk kembali memberikan saingan dalam Liga Super musim ini,” katanya kepada Melaka Hari Ini.

Dalam pada itu, mengulas kehadiran dua pemain import baharu MUFC, Giovane Gomes da Silva dan Adriano Aparecido Narcizo yang diumumkan pada Rabu, Muhammad Akram menzahirkan kepercayaan kedua-dua mereka dapat membantu pasukan dalam menghadapi baki 11 perlawanan liga musim ini.

Kedua-dua tonggak dari Brazil itu, ujarnya, akan akan bermain di posisi serangan dan menggantikan tempat Alex dos Santos Goncalvez serta Stefan Nikolic yang digugurkan.

“Mereka akan segera menjalani sesi latihan bersama pasukan sejurus mendapat lampu hijau daripada Majlis Keselamatan Negara (MKN) dan Liga Bolasepak Malaysia (MFL),” katanya lagi.

Selain dua pemain itu, difahamkan, bekas pemain tengah skuad Harimau Muda, Gary Steven Robbat juga disebut-sebut bakal dipinjamkan oleh Kelab Bolasepak Johor Darul Ta’zim (JDT) bagi memperkuatkan MUFC yang kini berada di kedudukan ke-11 Liga Super daripada 12 pasukan yang bertanding.


MUFC seri lagi

KELAB Bolasepak Melaka United (MUFC) melakar keputusan seri ketiga berturut-turut selepas terikat tanpa jaringan menentang Sri Pahang FC dalam aksi Liga Super 2021 di Stadium Hang Jebat, malam tadi.

Pada minit ke-38, gawang Melaka United nyaris dirobek menerusi Muhammad Baqiudin Shamsudin yang menerima umpanan Muhammad Fazly Mazlan, namun sepakannya hanya sedikit sahaja memisahkan untuk gol pembukaan malam ini.

Peluang terbaik MUFC bagaimanapun hadir pada minit ke-71 untuk memburu gol pembukaan namun rembatan deras S Kumaahran hasil hantaran silang Sony Norde sekadar singgah di palang gol.

Malang buat skuad tuan rumah pada peluang terakhir di penghujung babak permainan apabila rembatan Sony Norde pula terkena tiang gol sekali gus mengagalkan misi MUFC untuk memburu mata.


Panel 7 hakim tolak permohonan semakan Malaysiakini batal sabitan menghina, denda

PUTRAJAYA, 29 Mac – Panel tujuh hakim Mahkamah Persekutuan hari ini menolak permohonan semakan Malaysiakini untuk membatalkan keputusan Mahkamah Persekutuan yang mendapati portal berita dalam talian itu bersalah menghina mahkamah menerusi penerbitan komen pembaca.

Panel yang diketuai Hakim Puan Sri Zaleha Yusof memutuskan bahawa hujah yang dibangkitkan dalam prosiding semakan hari ini oleh peguam Malaysiakini Datuk Malik Imtiaz Sarwar telah dikemukakan dalam prosiding komital di hadapan panel Mahkamah Persekutuan sebelum ini dan telah dipertimbangkan.

Hakim lain yang menganggotai panel itu ialah Datuk Zabariah Mohd Yusof, Datuk Seri Hasnah Mohammed Hashim, Datuk Mary Lim Thiam Suan, Datuk Harmindar Singh Dhaliwal, Datuk Rhodzariah Bujang dan Datuk Mohamad Zabidin Mohd Diah. Prosiding itu dijalankan secara dalam talian.

Pada 19 Feb 2021 dalam keputusan majoriti 6-1, Mahkamah Persekutuan yang dianggotai tujuh hakim diketuai Presiden Mahkamah Rayuan Tan Sri Rohana Yusuf, mendapati Malaysiakini bersalah menghina mahkamah menerusi penerbitan komen pembaca dan syarikat itu diarah membayar denda RM500,000.

Pada 17 Jun 2020, Mahkamah Persekutuan membenarkan permohonan kebenaran ex-parte Jabatan Peguam Negara untuk memulakan prosiding komital terhadap Mkini Dotcom yang mengendalikan portal berita Malaysiakini serta Ketua Pengarang Malaysiakini Steven Gan berhubung komen lima pembaca mengenai satu artikel yang disiarkan oleh Malaysiakini pada 9 Jun, bertajuk “CJ orders all courts to be fully operational from July 1” yang disifatkan sebagai menyinggung perasaan.

Dalam permohonan semakan yang difailkan oleh Mkini Dotcom, syarikat itu memohon mengetepikan keputusan Mahkamah Persekutuan sebelum ini dan meminta pendengaran semula prosiding menghina itu.- BERNAMA


Cuti Hari Pekerja dibawa kepada Rabu – PM

KUALA LUMPUR, 2 Mei – Cuti Hari Pekerja secara automatik akan dibawa kepada hari Rabu, 4 Mei selaras dengan pengumuman rasmi Hari Raya Aidifitri yang jatuh pada Isnin.

Perdana Menteri Datuk Seri Ismail Sabri Yaakob dalam satu kenyataan berkata ia adalah selaras dengan peruntukan Seksyen 3, Akta Hari Kelepasan 1951 [Akta 369], Holidays Ordinance (Sabah Cap. 56) dan Public Holidays Ordinance (Sarawak Cap. 8).

Beliau berkata gantian cuti Hari Pekerja secara automatik tidak terpakai untuk negeri Kedah, Terengganu, Kelantan dan Johor kerana Hari Pekerja jatuh pada Ahad kerana ia adalah hari bekerja di negeri-negeri berkenaan.

Terdahulu, Penyimpan Mohor Besar Raja-Raja Tan Sri Syed Danial Syed Ahmad mengumumkan umat Islam di Malaysia akan menyambut Aidilfitri pada Isnin (2 Mei).


Sultan Brunei sambut baik pelaksanaan VTL Brunei-Malaysia

Baginda percaya langkah itu akan menyumbang ke arah pemulihan ekonomi kedua-dua negara dan berharap kerjasama itu akan dapat diperluaskan khususnya dengan Sabah dan Sarawak dalam meningkatkan kesalinghubungan perdagangan.

“Ini akan memberi keyakinan dengan pihak swasta untuk terus bergerak maju ke hadapan dan dalam fasa pemulihan COVID-19,” titah baginda pada Majlis Santapan Rasmi di Istana Nurul Iman di sini hari ini.

Majlis santapan itu diadakan selepas pertemuan empat mata antara Perdana Menteri Datuk Seri Ismail Sabri dan Sultan Hassanal sempena lawatan rasmi Ismail Sabri dan delegasi ke Brunei bermula semalam.

Baginda bertitah dengan situasi wabak COVID-19 yang masih melanda dunia, Brunei dan Malaysia terus berganding bahu dalam memastikan kesejahteraan dan keselamatan rakyat terus terjamin.

“Hubungan akrab yang sekian lama terjadi antara kerabat diraja mahupun kerajaan serta rakyat kedua negara kita adalah keunikan yang unggul dari keistimewaan yang berpaksikan kesamaan agama, rumpun sejarah dan bahasa.

“Oleh itu adalah penting untuk terus menyemai hubungan yang saat bermakna ini demi memupuk persefahaman dan silatulrahim antara kita,” titah baginda.

Sementara itu, Ismail Sabri dalam ucapan balas berkata hubungan yang begitu erat antara Malaysia dan Brunei telah membuka peluang kerjasama kepada kedua-dua negara dalam pelbagai bidang yang bermanafaat bersama meliputi perdagangan, kesihatan, pertahanan dan pelancongan.

“Hubungan negara bersaudara ini tidak hanya terhad kepada hubungan di peringkat dua hala sahaja namun hubungan akrab rakyat kedua-dua negara turut berada pada tahap yang membanggakan,” kata Perdana Menteri.

Terdahulu Perdana Menteri yang ditemani isteri Datin Seri Muhaini Zainal Abidin tiba di Istana Nurul Iman di sini pada pukul 11.10 pagi untuk majlis menghadap Sultan Brunei.

Turut hadir Menteri Luar Datuk Seri Saifuddin Abdullah, Menteri Wilayah Persekutuan Datuk Seri Shahidan Kassim dan Pesuruhjaya Tinggi Malaysia ke Brunei Datuk Raja Reza Raja Zain Shah.

Perdana Menteri kemudian mengadakan pertemuan empat mata dan antara perkara yang dibincangkan pada pertemuan itu adalah pelaksanaan VTL antara Brunei dan Malaysia dan pengikrafan bersama Sijil Vaksinasi COVID-19.


Melaka promosi pelancongan ke Pulau Pinang

Pemilihan negeri itu dilihat mempunyai perasamaan sejarah dan ia diadakan menerusi rombongan delegasi Melaka ke Pulau Mutiara yang diketuai Ketua Menteri Datuk Seri Utama Sulaiman Md Ali.

Kehadiran Sulaiman yang tiba di Lapangan Terbang Antarabangsa Pulau Pinang, Bayan Lepas pada jam 3 petang tadi diiringi EXCO Pelancongan negeri Datuk Muhammad Jailani Khamis.

Kedua-dua pemimpin itu seterusnya dijadual akan merasmikan Seminar Semarak Pelancongan dan Sesi Padanan Niaga Revitalise dan Rejuvenate Melaka 2022 pada jam 8 malam ini di hotel sama.

Turut diadakan seminar sesi taklimat kemas kini produk pelancongan Melaka selain bertukar pandangan mengenai aktiviti pelancongan bagi negeri yang diiktiraf Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) itu pada jam 6 petang ini.

Di samping itu, seminar itu juga dijalankan sesi soal jawab membabitkan Badan Promosi Pelancongan (BPP) dan pemain industri pelancongan antara dua negeri.

Mengakhiri lawatan ke Pulau Pinang Sulaiman akan mengadakan kunjung hormat keatas Yang di-Pertua Negeri Pulau Pinang, Tun Ahmad Fuzi Abdul Razak di Hotel Eastern and Oriental, Georgetown.

Pada 8 hingga 12 Jun lalu, Sulaiman juga mengetuai misi Galakan Pelancongan Negeri Melaka ke Dumai dan Pekanbaru, Indonesia yang bakal memperikan impak positif kepada perkembangan pelancongan Melaka.

Perkara ini berdasarkan layanan istimewa dan maklum balas amat baik diterima daripada pemimpim utama termasuk Gurbenur Provinsi Riau dan Walikota Pekan Baru.

Antara intipati utama ketika lawatan ke Dumai dan Pekan Baru adalah kemasukan pelancong melalui laluan udara, operasi kapal (roll on-roll off) RORO dan usaha meningkatkan lagi kemasukan pelawat dari Riau ke Melaka khusu membabitkan sektor pelancongan kesihatan.


Thaipusam: Pembekal kelapa, pengusaha Kavadi akur beberapa upacara tidak dibenarkan

GEORGE TOWN, 9 Jan – Pembekal buah kelapa dan pengusaha kavadi akur dengan ketetapan Kementerian Perpaduan Negara, Majlis Keselamatan Negara (MKN) dan Kerajaan Negeri Pulau Pinang yang memutuskan untuk tidak membenarkan beberapa upacara dilaksanakan termasuk memecah kelapa ketika sambutan Thaipusam pada 18 Jan ini.

Pembekal kelapa Joez Coconut, Joel Jeyachandran, 37, berkata pihaknya tidak memesan kelapa untuk Thaipusam kali ini kerana sudah mengetahui bahawa tiada upacara memecah kelapa diadakan berikutan prosedur operasi standard (SOP) yang telah ditetapkan oleh MKN.

“Pihak kami tidak memesan kelapa untuk sambutan tahun ini seperti tahun sebelumnya disebabkan pandemik COVID-19. Jadi, kita hanya menumpukan tempahan kelapa untuk jualan harian seperti santan, kelapa parut untuk diedarkan ke pasar awam di sekitar negeri ini dan lain-lain kegunaan,” katanya kepada Bernama ketika ditemui di premisnya dekat Jalan Dato’ Keramat di sini, semalam.

Beliau menambah sebelum pandemik, tempahan buah kelapa yang diterimanya boleh mencecah sehingga 100,000 biji namun, setelah dua tahun tiada acara memecah kelapa berikutan wabak itu, pihaknya tidak dapat menjana sebarang pendapatan khusus bagi perayaan tersebut.

“Tahun lepas kami sudah rugi RM100,000 sebab saat-saat akhir tiada sambutan Thaipusam, tapi tahun ini kami bersedia dengan tidak membuat tempahan kelapa meskipun ada pelanggan yang tanya untuk beli kelapa sebab nak bayar nazar. Hal ini bagi mengelakkan kerugian berulang kembali,” katanya.

Walaupun sebelum ini sambutan Thaipusam diraikan dengan pelbagai kawalan SOP serta tiada tempahan kelapa dibuat, Joel mendakwa bahawa harga kelapa telah mengalami kenaikan dan berharap agar pihak berkuasa menjalankan pemantauan bagi mengelakkan harga kelapa menjadi tidak stabil di pasaran.

“Kalau sebelum ini sebiji kelapa berharga RM1.70, sekarang sudah naik RM1.85. Ini adalah harga dari ladang, dan kita terpaksa ikut. Sebab apa naik (harga) kita tidak pasti mungkin ada kaitan dengan kos pengeluaran atau baja dan sebagainya.

“Harap pihak berkuasa dapat pantau harga kelapa sebab kalau harga naik, semua barang berkaitan kelapa seperti santan, kuih-muih, makanan semua akan naik,” katanya.

Sementara itu, seorang pembuat kavadi selama lebih 50 tahun, R. Karunagaran, 60-an berkata sambutan Thaipusam kali ini disifatkannya sebagai suram memandangkan tiada upacara perarakan kavadi dilakukan yang sudah menjadi kelaziman bagi setiap penganut Hindu yang ingin membayar nazar.

“Arahan MKN dan kerajaan kena ikut. Tidak mengapalah, sebab kesihatan dan keselamatan orang ramai lagi penting. Harap tahun depan boleh sambut seperti dulu,” katanya ketika ditemui di kediamannya di sini, baru-baru ini.

Kata bapa kepada dua orang anak itu, meskipun perarakan kavadi tidak dibenarkan, beliau dan beberapa rakan turut terlibat dalam kerja-kerja membuat ‘kolam’ setinggi hampir 5 meter yang akan dipamerkan di pintu gerbang Kuil Arulmigu Bala Thandayuthapani dekat Jalan Kebun Bunga, di sini sempena Thaipusam minggu depan.

Pada Jumaat, Timbalan Ketua Menteri II Pulau Pinang yang juga Pengerusi Lembaga Wakaf Hindu Negeri Pulau Pinang (PHEB) P. Ramasamy berkata hanya upacara ‘paal kudam’ atau menjunjung belanga mengandungi susu dibenarkan tanpa melibatkan acara ‘kavadi’.

Di samping itu, turut tidak mendapat kebenaran pada sambutan Thaipusam tahun ini ialah upacara membayar nazar dengan mencukur rambut di pekarangan kuil, upacara memecah kelapa, gerai jualan dan pengedaran makanan percuma (thaneer panthal).


Pasukan Bantuan Bencana Istana Negara bantu mangsa banjir di Selangor

Pengarah Operasi Pasukan Bantuan Bencana Istana Negara Brig Jen Datuk Mohamed Zahari Yahya berkata penubuhan pasukan bantuan itu adalah hasil cetusan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

“Di setiap lokasi kami akan menghantar 20 hingga 30 orang terdiri daripada warga Istana Negara. Idea ini adalah daripada Tuanku. Baginda telah menyatakan hasrat untuk membantu bukan hanya di negeri Selangor tapi akan bergerak ke negeri-negeri lain,” katanya ketika ditemui Bernama hari ini.

Terdahulu, pasukan bantuan tersebut melakukan kerja-kerja pembersihan pascabanjir di rumah penduduk yang terjejas di sebuah taman di Klang, dekat sini yang memerlukan bantuan berkenaan memandang memiliki dua orang anak orang kurang upaya (OKU).

Selain itu, bantuan berbentuk keperluan asas seperti pakaian, tuala, alat mandi, kit kendiri ujian COVID-19 dan makanan kering turut diberikan kepada para penduduk yang terjejas banjir.

Dalam pada itu, Ismail Sulaiman, 45, bersyukur dan mengucapkan terima kasih atas bantuan yang dihulurkan memandangkan isteri beliau tidak dapat membantunya kerana perlu menjaga kedua-dua anaknya yang menghidap autisme.

“Terima kasih kerana datang membantu saya dalam keadaan saya dan keluarga tidak tahu untuk berbuat apa-apa ketika ini,” katanya. – BERNAMA


Jemaah haji Malaysia bergerak ke Arafah Isnin ini

Mereka akan bergerak secara berperingkat ke Arafah yang jaraknya kira-kira 22 kilometer dari Masjidil Haram di sini, bermula 7 pagi waktu tempatan (12 tengah hari waktu Malaysia) menggunakan 21 bas disediakan bagi setiap maktab penginapan yang membawa jemaah haji dalam tiga penggiliran perjalanan.

Wukuf ialah rukun haji yang dilakukan dengan berada di padang Arafah mulai daripada tergelincirnya matahari (waktu zuhur) pada 9 Zulhijjah sehingga sebelum fajar pada 10 Zulhijjah.

Ketua Rombongan Haji Malaysia Datuk Seri Syed Saleh Syed Abdul Rahman berkata kesemua jemaah haji Malaysia akan bergerak untuk mabit (bermalam) di Muzdalifah bermula 6.30 petang sebelum melontar di Mina hingga 13 Zulhijjah.

“Malaysia mendapat keutamaan daripada kerajaan Arab Saudi untuk memilih waktu melontar di ketiga-tiga jamrah … alhamdulillah, jemaah kita dapat melontar pada slot malam bermula 8 hingga 10 malam disebabkan keadaan cuaca yang lebih dingin,” katanya kepada pemberita di sini.

Beliau berkata 50 peratus jemaah haji akan melakukan Nafar Awal (melontar jamrah pada dua dari tiga hari tasyrik) manakala separuh lagi Nafar Thani (melontar bagi ketiga-tiga hari tasyrik) dan bertahalul.

Syed Saleh berkata hampir 300 khemah di Arafah dan Mina tersedia buat jemaah haji negara dengan beberapa penambahbaikan dilakukan tahun ini termasuk khemah berdinding PVC dengan penyaman udara dan bekalan makanan yang keseluruhannya dibekalkan syarikat Malaysia.

Selain itu, 50 jemaah haji dipilih menyertai Program Prihatin Tetamu Ar Rahman (Peneman) yang bakal disantuni 50 petugas haji bagi membantu mereka ketika operasi Masyair.

Bagi pesakit pula, mereka akan dibawa ke Arafah menerusi program Safari Wuquf bersama petugas perubatan dengan menaiki bas khas dan ambulans.

Setelah selesai rukun dan wajib haji, jemaah akan melakukan tawaf wada’ atau tawaf selamat tinggal sebelum pulang ke tanah air, dengan penerbangan pertama dijadual pada 5 Julai ini.


Tasik Ayer Keroh, antara lokasi jadi tumpuan pelancong

AYER KEROH 19 Februari – Terkenal sebagai negeri pelancongan utama di Malaysia  dan mempunyai banyak tempat menarik dan sejarah untuk dikunjungi membuatkan Melaka, menjadi lokasi utama percutian keluarga.

Meskipun pernah datang ke Melaka untuk bercuti, namun negeri bersejarah itu tetap menjadi lokasi pilihan buat kebanyakan pelancong untuk percutian yang akan datang.

Tinjauan Melaka Hari Ini ke lokasi tumpuan ramai iaitu di Tasik Ayer Keroh, di sini, mendapati dipenuhi orang ramai terutamanya mereka yang berkeluarga beriadah dengan memancing, bekhemah dan melakukan aktiviti air.

Katanya, dia bersama kira-kira 20 ahli keluarga secara spontan mengambil keputusan untuk bercuti sempena cuti sekolah dan bersepakat untuk datang ke Melaka.

“Apabila ada yang menyuarakan untuk bercuti dan kami cadangkan Melaka, semuanya setuju terus kami membuat tempahan inap desa untuk tiga hari, sehingga esok.

“Bagi saya, bercuti di Melaka ini mudah kerana lokasinya berdekatan misalnya di sini,  mempunyai tiga tempat iaitu Zoo Melaka, Taman Buaya dan Tasik Ayer Keroh, yang boleh dikunjungi.

“Malah apabila menghala ke Banda Hilir pula, banyak tempat bersejarah yang dapat dikunjungi selain untuk ke Jonker Walk juga tidak terlalu jauh,” katanya ketika ditemui di Tasik Ayer Keroh, hari ini selepas melakukan aktiviti air menaiki E-Boat bersama keluarga.

Sementara itu, pekerja pusat perkhidmatan aktiviti air, Kelly Yeo Lee Lian, berkata, setiap kali tibanya musim cuti, seawal pagi pengunjung sama ada orang Melaka mahupun pelancong luar  akan datang ke pusat aktiviti air itu untuk beriadah bersama keluarga.

“Seperti hari ini kami mula beroperasi jam 8 pagi dan tidak lama selepas itu pengunjung mula datang untuk menyewa E-Boat, kayak dan ‘paddle boat.

“Ramai yang datang sini kerana katanya banyak aktiviti dapat dilakukan jadi mereka tidak perlu bergegas. Kebiasaan apabila musim cuti pengunjung terpaksa beratur menunggu giliran untuk sewa E-Boat atau yang lain,” katanya.


Wanita dipenjara 80 bulan tipu jual barangan elektrik tidak wujud

JOHOR BAHRU, 13 September – Seorang wanita yang sedang menjalani hukuman penjara kerana menipu, hari ini dihukum penjara berjumlah 80 bulan oleh Mahkamah Majistret di sini, selepas mengaku bersalah atas lima pertuduhan menipu berhubung penjualan barangan elektrik yang tidak wujud.

Majistret R.Salini menjatuhkan hukuman penjara 12, 14, 16, 18, dan 20 bulan bagi setiap pertuduhan terhadap Nurul Yasmin Rosli, 33, dan memerintahkan kesemua hukuman berjalan serentak bermula tarikh tangkap pada 7 Sept 2021.

Mengikut pertuduhan pertama hingga kelima, Nurul Yasmin didakwa dengan curang menipu lima individu, sehingga mendorong mereka membuat bayaran bagi pembelian barangan elektrik pelbagai jenama ke akaun Hong Leong Bank atas nama Melati Zainol, iaitu ibu tertuduh berjumlah RM5,235 namun tertuduh gagal menyerahkan barang tersebut.

Kesalahan itu didakwa dilakukan di sekitar daerah Johor Bahru dari 16 Feb 2021 hingga 25 Jun 2021, mengikut Seksyen 420 Kanun Keseksaan yang memperuntukkan hukuman penjara maksimum 10 tahun dengan sebat dan denda, jika sabit kesalahan.

Berdasarkan fakta kes, kesemua mangsa diperdaya selepas menghubungi nombor WhatsApp yang tertera di laman Instagram ‘Beauty Saranghae’ sebelum membuat tempahan dan pembayaran, namun mereka tidak menerima sebarang barangan seperti ditawarkan.

Pada 13 Sept tahun lepas, tertuduh dan ibunya, Melati, 55, didakwa di Mahkamah Majistret Shah Alam, Selangor atas beberapa pertuduhan menipu berhubung penjualan barang elektrik dan perkakas dapur yang tidak wujud melibatkan kerugian berjumlah RM41,645.

Pada 13 Ogos 2019 pula, Nurul Yasmin didakwa di Mahkamah Majistret Sungai Petani, Kedah, atas empat pertuduhan menipu pakej umrah membabitkan kerugian sebanyak RM12,000 pada 2012 dan 2013.


Kenaikan harga barang basah resahkan pengguna

KUALA LUMPUR 27 Nov – Kenaikan harga barangan terutama barang basah sejak kebelakangan ini benar-benar memberi kesan kepada pengguna yang masih berdepan dengan pandemik COVID-19 dan meminta sesuatu dapat dilakukan agar kenaikan harga itu dapat dikawal.

Tinjauan Bernama di Pasar Datuk Keramat di sini mendapati kenaikan harga barang pada sekitar 10 hingga melebihi 50 peratus mengikut jenis harga barang dan pengguna ditemui mengharapkan kenaikan itu hanyalah sementara.

Seorang pengguna Zamri Husin, 48, berkata harga daging lembu tempatan umpamanya, kini mencecah RM34 sekilogram berbanding sekitar RM28 sekilogram sebelum ini.

“Itu belum lagi harga tulang dan paru yang turut meningkat beberapa peratus. Harga sayur pun naik antara 10 sen dan hampir RM1. Saya rasa kena kawallah kalau tidak beban kami sebagai pembeli terus bertambah,” katanya.

Seorang suri rumah Fauziah Hasnan, 47, turut merungut tentang kenaikan harga ayam yang kini dakwanya mencecah RM9 sekilogram berbanding RM7 sebelum ini.

Sebelum ini, Menteri Perdagangan Dalam Negeri dan Hal Ehwal Pengguna Datuk Seri Alexander Nanta Linggi menyatakan bahawa kenaikan harga ayam dan sayur-sayuran berpunca peningkatan kos operasi syarikat penternakan, kos import, kenaikan harga baja dan racun antara punca menyumbang kepada kenaikan harga produk itu di pasaran ketika ini.

“Beberapa pelan tindakan sedang dirangka melibatkan ketiga-tiga kementerian (Kementerian Kewangan dan Kementerian Pertanian dan Industri Makanan) dan saya amat berharap tindakan ini dapat dilaksanakan dengan secepat mungkin bagi membantu pengguna dan peniaga yang terkesan teruk,” kata Nanta menerusi kenyataan di Facebook pada 25 Nov lepas.

Kenaikan harga barang basah itu sebenarnya turut merunsingkan para peniaga dan mengatakan kenaikan itu tidak dapat dielakkan atas beberapa faktor terutama daripada pihak pembekal.

Pengerusi Persatuan Penjaja dan Peniaga Kecil Melayu Wilayah Persekutuan (PPPKMWP) Mohammad Pandu Insani Yahya berkata berikutan itu peniaga juga terpaksa mengeluarkan modal tinggi untuk mendapatkan barangan tersebut menyebabkan berlaku sedikit kenaikan harga.

“Apabila kami beli pun harganya sudah meningkat, kos kenaikan itu juga terpaksa ditanggung pembeli namun saya harapkan peniaga janganlah ambil kesempatan untuk naik harga melambung. Kadang-kadang kami rugi apabila pembeli tidak membeli barangan kami,” katanya.

Seorang peniaga daging lembu tempatan Muhammad Latiff, 25, mengakui harga seperti daging lembu tempatan, paru dan tulang import agak sedikit meningkat hingga ada pembeli enggan membeli daging kerana dikatakan mahal.

Sementara itu, peniaga ayam, Zakaria Hamzah, 35, berkata peningkatan harga ayam kali ini membuatkan dia sebagai peniaga rasa tertekan kerana berada dalam dilema antara pelanggan dan pembekal.

“Kami sebagai peniaga perlu menaikkan harga barang, kalau dahulu kami boleh menjual RM7.50 hingga RM8 sekilogram kini kami terpaksa menjual dengan harga RM9.50 hingga RM10 sekilogram kami pening untuk menjawab kepada pelanggan kami,” katanya. – BERNAMA


MISI HM4P: 1,000 keluarga Palestin terima bekalan makanan, keperluan harian

PUTRAJAYA 22 Jun – Misi kemanusiaan Biro Kebajikan UMNO Malaysia (BKUM), Humanitarian Mission 4 Palestin (HM4P), menyalurkan bekalan makanan dan keperluan harian kepada 1,000 keluarga Palestin di empat kem pelarian di Jordan, pada Isnin.

Pengerusi BKUM Datuk Seri Abdul Azeez Abdul Rahim yang mengetuai misi tersebut berkata, empat kem pelarian Palestin yang menerima sumbangan bekalan makanan dan keperluan harian yang mencukupi untuk tempoh sebulan bagi satu keluarga adalah di Al-Baqa’a, Al-Rusaifah, Hitthin dan Wahadad.

Beliau berkata oleh kerana mematuhi prosedur operasi standard (SOP) COVID-19, proses agihan hanya dapat dilakukan di kem Al-Baqa’a manakala bantuan selebihnya ke kem lain akan disalurkan melalui Lajnah Zakat Jordan.

“Diharap sumbangan ini dapat meringkan beban pelarian Palestin termasuk ibu tunggal dan warga emas ketika berdepan kesusahan hidup akibat pandemik COVID-19,” katanya dalam kenyataan yang dikongsi menerusi aplikasi WhatsApp hari ini.

Misi HM4P selama dua minggu bermula 19 Jun lepas bertujuan menyatakan solidariti rakyat Malaysia kepada warga Palestin selain menyalurkan bantuan kemanusiaan dalam bentuk kewangan, bekalan makanan dan ubat-ubatan kepada Masjid Al-Aqsa di Baitulmaqdis, Tebing Barat dan warga Palestin terjejas di Gaza yang diserang tentera Israel bulan lalu.

Serangan rejim Israel ke atas wilayah Gaza yang berakhir dengan gencatan senjata pada 21 Mei lalu menyaksikan kemusnahan harta benda selain mengorbankan lebih 250 warga Palestin termasuk 66 kanak-kanak.

Abdul Azeez yang juga Ahli Parlimen Baling mengetuai lima anggota HM4P berada di Jordan sejak Sabtu lepas sebelum bertolak ke Kaherah, Mesir hari ini untuk bergabung dengan anggota misi HM4P di Mesir. Pasukan itu dijangka memasuki wilayah Gaza minggu ini tertakluk kepada kelulusan pihak berkuasa Mesir.

Mesir dilaporkan akan memudahkan laluan ke Gaza kepada badan bukan kerajaan (NGO) Malaysia melalui sempadan Rafah hasil perbincangan antara Perdana Menteri Tan Sri Muhyiddin Yassin dan Presiden Mesir Al-Sisi, selain usaha yang digerakkan Menteri Luar Datuk Seri Hishammuddin Tun Hussein dengan rakan sejawatnya.


Hujan batu melanda beberapa lokasi di Ipoh

IPOH, 29 Mac – Beberapa lokasi di sekitar bandar raya ini dilanda hujan lebat serta angin kencang disertai kejadian hujan batu petang tadi.

Hujan lebat dan angin kencang yang berlaku kira-kira 4 petang turut mengakibatkan pokok tumbang di sekitar Jalan Lapangan Terbang-Maju Rapat serta Gunung Rapat sehingga menghalang lalu lintas.

Sementara itu, tinjauan Bernama mendapati, beberapa khemah di bazar Ramadan di Medan Gopeng turut mengalami kerosakan akibat dipukul ribut selain atap rumah di sekitar Sungai Rokam diterbangkan angin dan terdapat sebuah rumah di sekitar Greentown mengalami kerosakan akibat dihempap pokok.

Jurucakap Jabatan Bomba dan Penyelamat Negeri Perak berkata pokok tumbang berlaku di sekitar Ipoh, Gopeng, Kampar dan Bidor sehingga merintangi jalan, serta mengakibatkan beberapa buah rumah dan kereta rosak.


Perhilitan Johor rampas 1,070 burung murai

“Hasil pemeriksaan di premis dan kenderaan yang berada di situ menemukan 70 ekor burung murai batu dan 1,000 ekor burung murai kampung yang dianggarkan bernilai RM66,000.

“Selain itu, beberapa barangan termasuklah kenderaan jenis Toyota Estima yang digunakan, satu unit telefon bimbit dan 74 bakul plastik dirampas,” katanya dalam satu kenyataan di sini, hari ini.

Salman berkata berikutan penemuan itu, seorang lelaki tempatan berumur 36 tahun telah diperiksa dan diambil keterangan untuk siasatan di bawah Akta Pemuliharaan Hidupan Liar 2010 (Akta 716).

“Berdasarkan siasatan awal, lelaki terbabit tidak mempunyai sebarang dokumen yang sah untuk menyimpan hidupan liar tersebut. Dia juga disyaki cuba menyeludup hidupan liar tersebut ke negara jiran.

“Sehubungan itu, satu laporan polis telah dibuat dan barangan kes telah dibawa ke pejabat Perhilitan Bandar Penawar untuk tindakan lanjut,” katanya.


Cemburu mungkin motif wanita hamil ditembak

Pemangku Ketua Polis Kelantan Datuk Muhamad Zaki Harun berkata bagaimanapun polis akan melakukan siasatan menyeluruh dalam kes tersebut bagi menentukan motif sebenar.

“Selain itu polis juga akan mendapatkan keterangan daripada saksi-saksi agar apa yang kita jangkakan itu adalah tepat. Pada masa sama polis juga meminta orang ramai agar tidak membuat sebarang spekulasi sehingga selesai siasatan,” katanya.

Beliau berkata demikian kepada pemberita selepas Majlis Serah Terima Tugas Ketua Polis Daerah Machang di IPD Machang di sini, hari ini yang menyaksikan Ketua Polis Daerah Machang Supt Mohd Rosli Mat menyerahkan jawatan kepada pemangkunya DSP Mohd Zahir Abdullah.

Semalam, Emirah Mazlan, 26, ibu kepada tiga orang anak berusia antara tiga hingga 10 tahun ditemukan mati dengan kesan tembakan di bahagian perut dan akibat tembakan tersebut, bayi di dalam kandungan mangsa yang berusia tujuh bulan turut meninggal dunia.

Mengulas lanjut, Muhamad Zaki berkata polis juga sedang menyiasat kemungkinan mangsa ditembak di lokasi lain sebelum memandu kereta ke lokasi mayatnya ditemukan kerana jarak rumahnya adalah sejauh 15 kilometer.

Beliau berkata susulan kejadian itu seorang lelaki berusia 40 tahun yang mempunyai hubungan dengan mangsa ditahan reman sehingga 9 Jun bagi membantu siasatan. – BERNAMA


‘Dek Wan’ gagal pertahan emas Rio 2016

TOKYO 4 Sept – Atlet olahraga para negara Mohamad Ridzuan Mohamad Puzi terlepas peluang untuk mempertahankan emas dimenanginya di Rio 2016 dalam peringkat akhir acara 100 meter (m) lelaki T36 (palsi serebrum) di Sukan Paralimpik hari ini.

Mohamad Ridzuan yang berlari di lorong kelima menamatkan aksinya di kedudukan keempat dengan catatan masa 12.15 saat (s) dalam saingan yang berlangsung di Stadium Olimpik itu.

Situasi itu menyebabkan pelari berusia 33 tahun yang lebih dikenali ‘Dek Wan’ itu terpaksa pulang dengan tangan kosong pada penampilan keduanya di pentas Paralimpik.

Pelari China Deng Peicheng membuat kejutan apabila meraih kejayaan berganda menerusi emas selain memecahkan rekod Paralimpik milik jaguh Australia, James Turner, yang dilakukan pada peringkat saringan kedua semalam iaitu 11.87s, dengan rekod baharu 11.85s dalam saingan sesi pagi olahraga hari ini.

James terpaksa berpuas hati dengan perak menerusi catatan masa 12.00s manakala gangsa milik Alexis Sebastian Chavez dari Argentina yang melakukan catatan masa 12.02s.


PM buat tinjauan mengejut harga barang

KUALA LUMPUR, 26 Jun – Perdana Menteri Datuk Seri Ismail Sabri Yaakob hari ini melakukan tinjauan mengejut buat pertama kali berkaitan situasi harga barangan di sebuah pasar raya di ibu negara.

Bercakap kepada pemberita selepas itu, Ismail Sabri berkata beliau tidak menafikan terdapat kenaikan harga ayam dan barangan mentah lain sebelum tarikh kuat kuasa penamatan subsidi bagi produk terbabit.

“Ayam misalnya, kita masih beri subsidi hari ini sampai 30 Jun. Saya tidak faham kenapa pemborong jual pada harga RM8.90. Sebelum 30 Jun, masih lagi harga yang disubsidi oleh kerajaan, tidak sepatutnya sampai RM8.90 daripada pemborong kepada peruncit.

“… sepatutnya (harga ayam daripada pemborong) perlu lebih rendah sebab peruncit juga perlu mengambil keuntungan,” katanya di Quill City Mall di sini.

Perdana Menteri juga berkata beliau akan melakukan lebih banyak tinjauan sama selepas ini bagi memastikan tiada pencatutan harga barang oleh peniaga sebelum tarikh penamatan subsidi ayam dan beberapa barangan lain pada 1 Julai.

Ismail Sabri juga memaklumkan bahawa beliau akan mengadakan mesyuarat khas dengan Kementerian Pertanian dan Industri Makanan (MAFI) serta Kementerian Perdagangan Dalam Negeri dan Hal Ehwal Pengguna (KPDNHEP) esok berhubung isu bekalan serta harga siling baharu ayam di pasaran.

Perdana Menteri berkata pada mesyuarat itu, beliau akan memaklumkan Menteri Pertanian dan Industri Makanan Datuk Seri Dr Ronald Kiandee bahawa harga barangan tidak seperti yang diumumkan sebelum ini termasuk kenaikan beberapa produk lain seperti ikan.


DUN Taboh Naning: PBSM cakna kebajikan Orang Asli Bukit Payung

TABOH NANING 9 Jun – Persatuan Bulan Sabit Merah (PBSM) menyantuni masyarakat Orang Asli di Kampung Bukit Payung dalam usaha meningkatkan kesedaran mengenai kesihatan dan keselamatan dalam kalangan penduduk di penempatan itu.

“Alhamdulillah, terima kasih kepada PBSM Alor Gajah kerana sudi menyantuni masyarakat Orang Asli di kawasan ini sekali gus, peka dengan kebajikan mereka.

“Kita mengalu-alukan kerjasama semua pihak, agensi kerajaan negeri mahupun swasta dan badan bukan kerajaan (NGO) bagi bersama memperkasa pembangunan masyarakat Orang Asli,” katanya selepas merasmikan program itu pada 4 Jun lalu.


Harga RON97 turun lima sen, RON95 dan diesel kekal

Kementerian Kewangan dalam kenyataan hari ini memaklumkan bagi melindungi pengguna daripada kenaikan harga minyak global, RON95 dan diesel masing-masing kekal pada harga RM2.05 dan RM2.15 seliter walaupun harga pasaran sebenar kedua-dua produk itu meningkat melebihi harga siling semasa .

“Kerajaan akan terus memantau trend harga minyak mentah global dan mengambil langkah sesuai untuk memastikan kebajikan dan kesejahteraan rakyat terus terpelihara,” katanya. – BERNAMA


SPRM belum buka kertas siasatan 101 tender rundingan terus

BANDA HILIR 2 Sept. – Suruhanjaya Pencegahan Rasuah Malaysia (SPRM) masih belum membuka kertas siasatan berhubung isu 101 projek perolehan kerajaan bernilai RM6.61 bilion yang diberi secara rundingan terus ketika pentadbiran Pakatan Harapan (PH).

Ketua Pesuruhjaya Suruhanjaya Pencegahan Rasuah Malaysia (SPRM), Datuk Seri Azam Baki berkata, mengikut undang-undang, kaedah menerusi rundingan terus dibenarkan mengikut Arahan Perbendaharaan.

“Setakat ini kita belum membuka apa-apa kertas siasatan berhubung perkara ini sebab kita perlu menganalisa tentang projek yang diberikan kepada mana-mana pihak.

“Seratus satu (101) projek itu betul tetapi untuk menilai setiap satu projek itu, adakah ia melibatkan rasuah atau tidak yang membolehkan kami menguatkuasakan undang-undang itu satu pekrara lain.

“Jadi, buat masa ini tiada kertas siasatan yang kita buka bagi menjalankan mana-mana isu dalam hal ini,” katanya ketika sesi berdialog bersama media pada Program Cakna Rasuah: SPRM Bersama Media Zon Selatan di Hotel Hatten, di sini, hari ini.

Pada 24 Ogos lalu, Menteri Kewangan, Tengku Datuk Seri Zafrul Tengku Abdul Aziz mendedahkan mengenai projek terbabit ketika menjawab soalan Datuk Seri Ahmad Maslan ketika bersidang di Dewan Rakyat.


D’Alai Gallery Walk SK Alai serlah potensi murid berkeperluan khas

ALAI 27 Julai – Kewujudan D’Alai Gallery Walk Program Pendidikan Khas Integrasi (PPKI) menjadi medium penyebaran maklumat meningkatkan pemahaman berkaitan Program Pendidikan Inklusif (PPI) warga sekolah dan komuniti.

Menurut Yang Dipertua Persatuan Ibu Bapa dan Guru (PIBG) Sekolah Kebangsaan (SK) Alai Hafizan Hassin, galeri itu dapat memberi kesedaran kepada masyarakat supaya tidak menafikan potensi yang ada pada murid berkeperluan khas (MBK).

“Kita menempatkan galeri ini di kawasan yang kondusif dan ceria yang mana ianya terletak di laluan utama sekolah dan pejabat pejabat pentadbiran.

“Sudah tentu lokasi ini mampu menarik minat warga sekolah, ibu bapa dan pelawat berkunjung serta mengakses maklumat berkaitan PPI selain memberi peluang kepada MBK ini untuk mengetengahkan bakat mereka.

“Objektif utama adalah memberi pendedahan kepada warga sekolah dan komuniti, meningkatkan kesedaran dan berkongsi maklumat, mempelajari amalan terbaik PPI dan mendapatkan maklumat melalui info interaktif sedia ada,” katanya kepada MHI.

Sementara itu, Mohammad Azmer turut bersetuju dan menggalakkan lebih banyak lagi progran melibatkan MBK diadakan selaras dengan objektif dan matlamat yang telah ditetapkan.


Kadar zakat fitrah Melaka kekal

LENDU 10 Mac – Bayaran zakat fitrah bagi Negeri Melaka tahun ini ditetapkan pada tiga kadar iaitu RM7, RM14 atau RM21.

Ketua Menteri Datuk Seri Utama Sulaiman Md Ali berkata, kadar bayaran itu kekal sama seperti tahun lalu selepas diputuskan Majlis Agama Islam Melaka (MAIM).

“Oleh itu, kita disyariatkan untuk mengeluarkan zakat fitrah pada bulan Ramadan yang bertujuan untuk meraikan kesamarataan rasa dan hati dalam kita mencari keredaan Allah S.W.T.

“Umat Islam dinasihatkan supaya memastikan mereka membayar zakat fitrah kepada amil yang mempunyai kad kuasa dan resit bayaran yang dikeluarkan oleh MAIM sahaja,” katanya.

Beliau berkata demikian ketika berucap pada Majlis Pengagihan Bantuan Ramadan dan Syawal (Zakat Fitrah) serta Pengagihan Fidyah kepada Asnaf Fakir dan Asnaf Miskin MAIM di Masjid Salmah Khamis, di sini, hari ini.


2.6 juta pelancong  lawat Melaka setakat Jun

REMBIA 12 September – Negeri Melaka menerima kunjungan 2.6 juta pelancong setakat Jun lalu kata Exco Pelancongan, Warisan dan Kebudayaan negeri, Datuk Muhammad Jailani Khamis.

“Kita ramal pelancongan Melaka akan melepasi sasaran hujung tahun ini. Banyak lagi acara dan sambutan rasmi kebangsaan akan dianjurkan sampai hujung tahun nanti.

“Hal ini melonjakkan industri pelancongan negeri. Selepas sambutan Hari Malaysia pada 16 September ini, Negeri Melaka akan menjadi tuan rumah Festival Filem Malaysia yang akan diadakan di Encore, Klebang, dari 25 November hingga 2 Disember,” katanya.

Beliau berkata, demikian selepas merasmikan Karnival Hari Keluarga Rembia dan Hari Bertemu Rakyat DUN Rembia 2022 di Kompleks Japerun Rembia, di sini, semalam.

Menurutnya, lokasi penganjuran Festival Filem Malaysia juga akan membabitkan Pusat Dagangan Antarabangsa Melaka (MITC) dan dimeriahkan dengan kehadiran artis tempatan serta luar negara.


Kadar inflasi negara meningkat 3.1 peratus Januari-Ogos 2022

KUALA LUMPUR, 23 Sept – Kadar inflasi negara meningkat 3.1 peratus bagi tempoh Januari hingga Ogos 2022, selari dengan jangkaan pasaran sebanyak 3.2 peratus bagi tahun ini, didorong oleh permintaan dalam negara yang kukuh, harga komoditi yang masih tinggi dan gangguan dalam rantaian bekalan global, kata  Menteri di Jabatan Perdana Menteri (Ekonomi) Datuk Seri Mustapa Mohamed.

Beliau berkata bagi Ogos 2022, kadar inflasi negara meningkat sedikit kepada 4.7 peratus berbanding 4.4 peratus pada Julai 2022 dan kadar inflasi masih tinggi berikutan fenomena global yang turut dialami oleh kebanyakan negara disebabkan kenaikan input pengeluaran dan harga bahan api.

“Kadar inflasi Malaysia adalah antara yang paling rendah di dunia. Kadar inflasi pada Ogos 2022 di Zon Euro adalah 9.1 peratus, Amerika Syarikat pada 8.3 peratus, Thailand pada 7.9 peratus, Filipina pada 6.3 peratus dan Republik Korea mencatatkan 5.7 peratus.

“Kadar inflasi yang lebih rendah di Malaysia adalah hasil daripada langkah Kerajaan Keluarga Malaysia untuk menyediakan subsidi yang terbesar dalam sejarah negara,” katanya dalam kenyataan pada Jumaat.

Kerajaan melalui Pasukan Khas Jihad Tangani Inflasi telah mengambil langkah dan inisiatif untuk membendung inflasi serta memastikan rakyat tidak terlalu terbeban dengan kenaikan kos sara hidup, katanya.

Beliau berkata antara langkah terkini diambil termasuk meneruskan kawalan harga ayam dan telur ayam serta pemberian subsidi penternakan yang dianggarkan sebanyak RM1.1 bilion; melanjutkan kawalan harga minyak masak sawit tulen kemasan botol  satu kilogram (kg), 2.0 kg, 3.0 kg dan 5.0 kg secara harga siling bergerak berdasarkan harga minyak sawit mentah dunia; serta meneruskan kawalan harga bagi komoditi seperti beras dan gula putih bertapis walaupun harga komoditi tersebut serta harga gas asli merupakan antara faktor kos utama dalam input pengeluaran meningkat.

Unit Perancang Ekonomi, Jabatan Perdana Menteri serta Kementerian Pertanian dan Industri Makanan (MAFI) akan melaksanakan kajian untuk mengenal pasti langkah ‘quick wins’ (penambahbaikan yang boleh dilihat, mendapat faedah segera dan boleh disampaikan dengan cepat) dalam menangani isu serta cabaran sekuriti makanan negara dan ia dijangka selesai dalam masa tiga bulan, katanya.

“MAFI juga sedang meneraju satu kajian untuk memperkukuh ekosistem sekuriti makanan negara jangka panjang secara menyeluruh merangkumi hala tuju untuk tempoh 10 tahun yang akan datang.

“Usaha yang diambil oleh kerajaan sebelum ini telah mendapat hasil apabila harga bagi beberapa barangan makanan asas yang mengalami peningkatan harga yang tinggi sebelum ini, seperti minyak masak, ayam dan telur telah stabil,” katanya.

Mustapa berkata antara kumpulan yang mencatat peningkatan yang tinggi bagi tempoh Januari hingga Ogos 2022 adalah kumpulan makanan dan minuman bukan alkohol (5.1 peratus), pengangkutan (4.5 peratus) serta restoran dan hotel (4.0 peratus).

Peningkatan kumpulan makanan dan minuman bukan alkohol disumbangkan terutamanya oleh peningkatan subkumpulan daging (9.2 peratus), diikuti oleh susu, keju dan telur (7.3 peratus), manakala kumpulan pengangkutan pula mencatatkan kenaikan disebabkan oleh kenaikan harga purata minyak mentah Brent sebanyak 58.4 peratus dalam tempoh lapan bulan tahun ini, katanya.

Beliau berkata kumpulan restoran dan hotel menyaksikan kenaikan 4.0 peratus bagi Januari hingga Ogos 2022 berbanding 0.2 peratus pada tempoh yang sama tahun lepas.

Pada Ogos, kumpulan makanan dan minuman bukan alkohol meningkat sebanyak 7.2 peratus disebabkan oleh komponen makanan di luar rumah yang meningkat sebanyak 8.4 peratus, manakala makanan di rumah meningkat sebanyak 6.4 peratus, katanya.

Beliau berkata walau bagaimanapun, terdapat beberapa barangan makanan yang mencatatkan penurunan harga berbanding Julai 2022 seperti ayam sebanyak -3.8 peratus, ikan siakap (-2.4 peratus) dan sayur-sayuran seperti timun (-4.6 peratus), kacang buncis (-3.6 peratus) dan kubis bulat (-2.6 peratus).

Ini disumbangkan oleh kumpulan makanan dan minuman bukan alkohol serta kumpulan pengangkutan yang meningkat lebih rendah pada Ogos 2022 berbanding Julai 2022, katanya. – BERNAMA


Rotan anak murid: Ustaz dipenjara enam bulan

Ini berikutan keputusan sebulat suara panel tiga hakim diketuai Hakim Datuk Hanipah Farikullah yang mengembalikan semula hukuman penjara enam bulan dan denda RM2,000 yang dijatuhi terhadap Muhammad Adib Abd Halim, 28, oleh Mahkamah Majistret Kajang pada 16 Nov 2018.

Hakim itu turut mengetepikan keputusan Mahkamah Tinggi Shah Alam pada 26 Jun 2019 yang menggantikan hukuman penjara enam bulan kepada penjara sehari dan menaikkan jumlah denda daripada RM2,000 kepada RM4,000 terhadap Muhammad Adib.

Hakim Hanipah dalam penghakimannya berkata mengikut Seksyen 323 Kanun Keseksaan, denda maksimum yang boleh dikenakan tidak melebihi RM2,000 dan hukuman yang dikenakan ke atas Muhammad Adib selaku responden adalah menyalahi undang-undang.

“Dengan itu, keseluruhan hukuman (penjara sehari dan denda RM4,000) yang dikenakan oleh Mahkamah Tinggi Shah Alam adalah tidak sah kerana tidak selaras dengan Seksyen 323 Kanun Keseksaan dan ia perlu diketepikan oleh mahkamah ini,” katanya yang turut bersidang bersama-sama Hakim Datuk P. Ravinthran dan Datuk Hashim Hamzah.

Menurut Hanipah, dalam kes itu, pihak pendakwa raya telah merayu terhadap keseluruhan hukuman oleh hakim Mahkamah Tinggi dan mahkamah mendapati mengikut Seksyen 323 Kanun Keseksaan, hukuman yang diperuntukkan tidak boleh melebihi setahun penjara atau denda tidak melebihi RM2,000 atau kedua-duanya sekali.

“Mengikut rekod rayuan, adalah jelas bahawa Mahkamah Majistret mengenakan hukuman mengikut peruntukan undang-undang. Faktor-faktor yang telah diambil kira oleh majistret dalam menentukan hukuman ke atas responden antara lain tahap kecederaan yang dialami oleh mangsa sehingga menyebabkan mangsa dimasukkan ke dalam hospital selama dua hari.

“Kami mendapati Mahkamah Majistret juga mengambil kira bahawa mangsa adalah di bawah jagaan responden selain mengambil kira faktor mitigasi yang dikemukakan oleh responden dalam menjatuhkan hukuman,” katanya.

Hakim Hanipah berkata mahkamah mendapati bahawa hakim Mahkamah Tinggi telah mengganggu hukuman yang dijatuhkan oleh majistret dan tidak menyentuh langsung apakah kesilapan yang dibuat oleh majistret dan prinsip hukuman yang diguna pakai.

“Oleh itu, mahkamah ini wajar campur tangan keputusan hakim Mahkamah Tinggi. Dengan ini, hukuman yang dikenakan oleh Mahkamah Tinggi diketepikan dan hukuman oleh Mahkamah Majistret dikembalikan.

“Wang denda jika terlebih bayar oleh responden hendaklah dikembalikan kepadanya. Hukuman penjara enam bulan berkuat kuasa dengan serta-merta dan waran komital dikeluarkan,” katanya.

Muhammad Adib yang kelihatan terkejut dengan keputusan itu, sebelum ini dibicarakan atas tuduhan menyebabkan kecederaan ke atas seorang murid lelaki berusia 11 tahun di dalam kelas di sebuah sekolah rendah agama di Bandar Seri Putra, Hulu Langat, pada  2.25 petang, 16 Ogos 2017 dan dituduh mengikut Seksyen 323 Kanun Keseksaan.

Pada prosiding hari ini, pendakwaan diwakili Timbalan Pendakwa Raya Dhiya Shazwani Izyan Mohd Akhir manakala Muhammad Adib diwakili peguam Khairul Amin Abdullah. – BERNAMA


Peluang tiga mata disia-siakan

PENGENDALI Melaka United FC (MUFC), Zainal Abidin Hassan sekali lagi meluahkan rasa kesal apabila pasukan kendaliannya gagal memecah rekod seri berturut-turut dalam saingan Liga Super 2021 menentang Sri Pahang 2021 di Stadium Hang Jebat, malam tadi.

Beliau bagaimanapun berpuas hati dengan corak persembahan anak buahnya namun beliau harus bekerja keras untuk memburu gol bagi mengutip mata perlawanan.

“Saya kecewa satu sahaja iaitu peluang keemasan yang mereka perolehi amat banyak pada perlawanan kali ini. Jadi ini adalah menjadi tugas saya untuk memperbaiki prestasi pemain bagi menemui sentuhan gol apabila kita berkunjung ke Kuala Terengganu Rabu ini.

“Mungkin kita kurang mendapat peluang seperti hari ini tetapi peluang amat penting kerana gol akan memenangkan perlawanan jadi saya akan tekankan kepada pemain saya supaya lebih tajam di hadapan sebelum berkunjung ke Kuala Terengganu,” katanya pada sidang media selepas tamat perlawanan.

Zainal Abidin mengakui kegagalannya menurunkan pemain import Stefan Nikolic akibat kecederaan turut menjadi faktor jentera serangan MUFC tidak berupaya untuk meraih gol.

“Jika hari ini kita dapat satu gol , tahap keyakinan mereka akan lebih meningkat, namun hari ini kita kerugian dua mata.


Expatriates in top management positions allowed to enter Malaysia – Ismail Sabri

PUTRAJAYA June 19 – The government is now allowing expatriates holding top management positions in Malaysia to enter Malaysia, without having to seek the permission of the Malaysian Immigration Department (JIM), Senior Minister (Security Cluster) Datuk Seri Ismail Sabri Yaakob said.

He said the expatriates would have to undergo COVID-19 screening in their home country before leaving for Malaysia or the screening could be conducted on their arrival here.

“These expatriates belong to the EP1, Professional Visit Pass and Resident Talent Pass Holder categories, holding key positions such as the managing director post in a Malaysian company,” he said at a daily press conference on the Recovery Movement Control Order (RMCO) here today.


Polis tahan teman lelaki wanita ditemukan mati dibunuh, dibakar

IPOH, 4 Jun – Polis menahan teman lelaki kepada wanita yang ditemukan dipercayai dibunuh dan dibakar di tepi Sungai Kuala Kangsar, di Kampung Talang Hulu, Kuala Kangsar Selasa lepas.

Ketua Polis Perak Datuk Mior Faridalathrash Wahid ketika dihubungi berkata lelaki berusia 20 tahun itu ditahan selepas memberi keterangan pada Rabu lepas dan kini direman tujuh hari bermula hari ini.

Semalam, bedah siasat ke atas mayat wanita itu mendapati punca kematiannya adalah akibat hentakan di kepala dengan kesan melecur yang teruk.

Sebelum ini, Mior Faridalathrash dilaporkan berkata satu mayat wanita berusia 21 tahun dipercayai dibunuh ditemukan dalam keadaan terbakar pada 3.05 petang Selasa lepas.

Adik lelaki mangsa berusia 19 tahun turut membuat laporan mengenai kehilangan wanita itu dipercayai berkaitan dengan penemuan mayat terbakar berdasarkan beberapa barangan dipakai mangsa.

Pada Rabu, polis menemukan seketul batu konkrit yang mempunyai kesan darah berhampiran mayat wanita terbabit yang dipercayai digunakan untuk mencederakan kepala mangsa.- BERNAMA


PTPTN nasihat peminjam terbeban kewangan tampil bincang cari penyelesaian

Pengerusinya Apli Yusoff berkata PTPTN memahami kesusahan yang dihadapi peminjam terutama sepanjang tempoh pandemik COVID-19 yang berlarutan selama lebih dua tahun.

Justeru pihaknya sentiasa terbuka dan sedia berbincang untuk mencari jalan penyelesaian terbaik bagi mengelak peminjam menanggung kadar bayaran balik yang boleh membebankan mereka.

“Jangan takut dengan PTPTN. Kami bukan pengutip hutang sebaliknya kami terbuka dan fleksibel untuk mencari penyelesaian bagi mengurangkan bebanan kewangan mereka,” katanya pada Program Ramah Mesra PTPTN Bersama Media Terengganu di sini malam tadi.

Apli berkata antara kaedah penyelesaian yang boleh dicadangkan kepada peminjam ialah mengurangkan jumlah bayaran bulanan dan memanjangkan tempoh bayaran semula hutang.

Beliau berkata setakat Julai tahun ini lebih dua juta atau 81.7 peratus peminjam telah membuat bayaran pinjaman balik PTPTN mengikut jadual yang ditetapkan dan dipersetujui bersama.

Dalam pada itu, Apli turut menggalakkan ibu bapa supaya membuat simpanan dalam tabungan Skim Simpanan Pendidikan Nasional (SSPN) yang mempunyai pelbagai manfaat jangka panjang untuk pelajaran anak-anak.

Beliau berkata dengan melakukan tabungan awal, kebergantungan kepada pinjaman dapat dikurangkan sekali gus mengelak pelajar terbeban dengan hutang selepas tamat belajar.

“Ramai tidak tahu bahawa pendeposit yang membuat simpanan dalam SSPN boleh mendapat pelepasan cukai taksiran ke atas simpanan hingga RM8,000 dan perlindungan takaful percuma.

“Selain itu, pendeposit SSPN yang berpendapatan isi rumah tidak melebihi RM4,000 juga layak untuk pemberian geran sepadan hingga RM10,000 bagi penerima manfaat (anak) yang berjaya melanjutkan pengajian ke menara gading,” katanya.


Prasarana tawar aset bantu bantu pacu program vaksinasi nasional

KUALA LUMPUR 17 Jun – Prasarana Malaysia Berhad (Prasarana) menawarkan penggunaan aset miliknya untuk menjadi pemacu kepada Pelan Pemulihan Negara serta mempercepatkan proses vaksinasi khususnya di Kuala Lumpur, Selangor, Pulau Pinang dan Pahang.

Pemangku Presiden dan Ketua Pegawai Eksekutif Kumpulan Prasarana Datin Norlia Noah berkata, syarikat itu sedia menjadikan bas miliknya termasuk di Pulau Pinang dan Pahang sebagai pusat vaksinasi bergerak.

“Prasarana menyokong penuh Pelan Pemulihan Negara yang diumumkan oleh Perdana Menteri (Tan Sri Muhyiddin Yassin) dua hari lepas dan misi kerajaan untuk membawa negara keluar segera daripada krisis penularan wabak COVID-19 ini.

“Sebagai tunggak utama pengangkutan awam negara, Prasarana akan bekerjasama dengan pelbagai kementerian, agensi, syarikat swasta dan badan bukan kerajaan (NGO) untuk menjalankan program khidmat masyarakat bagi memastikan program vaksinasi nasional berjalan dengan lancar,” katanya menerusi kenyataan di sini hari ini.

Prasarana juga menawarkan untuk membuka pusat vaksinasi sementara di stesen Transit Aliran Ringan (LRT) seperti Stesen LRT Putra Heights dan Stesen LRT Awan Besar, yang mempunyai kemudahan serta kawasan parkir kereta yang luas bagi memudahkan orang ramai.

Selain itu, Prasarana sedang merancang pelan menawarkan staf Prasarana berkhidmat sebagai sukarelawan di pusat vaksinasi bagi membantu meringankan beban ditanggung petugas barisan hadapan Kementerian Kesihatan ketika ini.

Prasarana akan terus menggunakan platform pengiklanan kendaliannya termasuk skrin di stesen LRT dan monorel serta aset digital di dalam bas dan tren dalam mempromosi dan meningkatkan kesedaran tentang kepentingan vaksinasi serta Pelan Pemulihan Negara.

Buat masa masa ini, bas kendalian Prasarana turut digunakan di Pulau Pinang untuk pemindahan pesakit COVID-19 ke stesen kuarantin yang ditetapkan oleh Kementerian Kesihatan.


Seorang maut, kereta dinaiki tujuh keluarga langgar belakang treler

Pengarah Jabatan Bomba dan Penyelamat Malaysia (JBPM) Selangor Norazam Khamis dalam kenyataan hari ini berkata pihaknya menerima panggilan kecemasan berhubung kejadian pada 6.10 pagi itu dan seramai lapan anggota daripada Balai Bomba dan Penyelamat Sungai Buloh dikejarkan ke lokasi.

Beliau berkata kemalangan melibatkan sebuah kenderaan jenis Honda Accord yang dinaiki wanita terbabit bersama enam ahli keluarganya yang melanggar bahagian belakang sebuah treler di laluan sama.

“Akibat kemalangan itu, wanita berusia 38 tahun tersepit di bahagian penumpang hadapan dan disahkan meninggal dunia di lokasi kejadian oleh pegawai perubatan.

“Suami mangsa yang berusia 50 tahun dan anak perempuan mereka berusia 11 tahun dilaporkan parah manakala empat lagi anak mereka termasuk pasangan kembar lelaki berusia antara lapan tahun hingga lapan bulan cedera ringan,” katanya.